Αφιερώματα του τύπου - Blue Vayeros Forum\n8 Σελίδες « < 6 7 8\nΑφιερώματα του τύπου, Για τον σύνδεσμο και την ομάδα μας\nNov 11 2020, 09:07 AM\nΤου Αλέκου Καρύτσα: Υπό προϋποθέσεις επιτυχία… υπό συνθήκες σωτηρία\nDec 1 2020, 10:44 AM\nΤου Γ. Δεβελέγκα: Τι φταίει…\n1 Δεκεμβρίου 2020, 09:26\nΥπάρχει ένα «κλισέ» στο ποδόσφαιρο. Συνήθως όταν χάνεις έρχεται ο αντίπαλος και δηλώνει ότι έχουμε καλή ομάδα, πόσο τους δυσκόλεψε κλπ… Αηδίες… Τι να τα κάνω εγώ αυτά όταν δεν καταφέρνω να πάρω πόντους !\nΈτσι και ο Περαμιώτης, Γιώργος Σίμος, στο ίδιο «κλισέ». Πού τα έμαθε αυτά στο Κορωπί ή του τα λέει ο Σαμαράς; Στο πρωτάθλημα, κύριοι, μετράνε οι βαθμοί. Εκεί γίνεται η σούμα για να δεις στο τέλος αν μένεις στην κατηγορία. Κι εμείς βαθμούς στα ματς που έπρεπε να πάρουμε, δεν πήραμε .\nΕίχα γράψει σε σελίδα στα κοινωνικά δίκτυα ότι κατανοώ τους παίκτες που θέλουν κόντρα στις λεγόμενες «μεγάλες ομάδες» να δίνουν τον καλύτερο εαυτό τους, γιατί υπάρχει μεγάλη δημοσιότητα. Ωστόσο, η ομάδα θα σωθεί όταν πάρει τους πόντους από τις ισοδύναμες ομάδες, κι εμείς στα δύο παιχνίδια που έπρεπε να πάρουμε τους έξι βαθμούς με Λάρισα και Αγρίνιο πήραμε μόνο έναν. Τότε λοιδωρήθηκα, μου είπανε ότι δεν πρέπει να κατεβάζουμε τα παντελονάκια στους μεγάλους και να επιλέγουμε ματς κλπ… Ξανά αηδίες, γιατί είναι μη ρεαλιστικά.\nΜου έρχεται στο μυαλό όπως και στους παλαιότερους η χρονιά με Παράσχο επί προεδρίας Κολέμπα που είχαμε μια πάρα πολύ καλή ομάδα, χάναμε ευκαιρίες στα ματς, είχαμε πολλά δοκάρια, αμέτρητες τελικές, αλλά νίκη πουθενά. Στο τέλος έφυγε ο Παράσχος, ήρθε ο Αναστόπουλος και πέσαμε κατηγορία. Μη πάθουμε ξανά το ίδιο. Επαναλαμβάνω, το πρωτάθλημα είναι βαθμοί και όχι τουρνουά ποδοσφαίρου.\nΤώρα, βέβαια, βλέπουμε ότι οι άλλες ομάδες για το συμφέρον τους «δένουν» και τα παιχνίδια απ΄όλες τις πλευρές. Ούτε var ούτε ξεvar τους κάνει καλά.\nΚαι μιας και ο λόγος για το VAR, είδα αναλυτικά τη φάση πριν το πέναλτι στον ΟΦΗ που δεχθήκαμε το δεύτερο γκολ. Υπάρχει επιθετικό φάουλ -«καρατιά» στον Πίρσμαν. Σιγά μην το έδειχναν τα κανάλια και το σχολιάζανε οι τηλεκριτικοί. Εδώ εμείς το ψάχναμε ώρες στα βίντεο να το βρούμε και δεν το βρίσκαμε, στους δε τηλεκριτικούς η φάση παίζεται από την «καρατιά» και μετά. Κανονικά η φάση έπρεπε να διακοπεί και ο παίκτης του ΟΦΗ να πάρει κόκκινη κάρτα, αλλά αυτά είναι… λεπτομέρειες για τους διεθνείς διαιτητές. Ναι, αλλά σ’ ένα ματς που κρίνεται σε ελάχιστες φάσεις και στις λεπτομέρειες, χάνεις το παιχνίδι.\nΕπανέρχομαι. Απομένουν τρία ματς, με Λαμία μέσα, ΠΑΟ έξω και Τρίπολη μέσα για να κλείσει ο πρώτος γύρος και θέλουμε οπωσδήποτε άλλους πέντε με έξι πόντους για να έχουμε το κεφάλι μας ήσυχο στον δεύτερο γύρο. Πρέπει να τους πάρουμε πάση θυσία διαφορετικά θα μπλέξουμε.\nΤώρα… σίγουρα λείπουν παίκτες, υπάρχουν τραυματισμοί, κάρτες κλπ… Τα ξεχνάμε όμως, και πάμε να τα δώσουμε όλα με όσους παίκτες είναι ετοιμοπόλεμοι. Το ματς είναι ντέρμπι, τα τουρνουά τέλος.\nΥΓ1. Το σύστημα που θα αγωνιστείς σ’ ένα ματς στην Α΄εθνική σίγουρα δεν το βγάζεις το Σάββατο το βράδυ και ειδικά όταν έχεις παιχνίδι στην Κρήτη, γιατί είναι και οι αποστάσεις. Αποφασίζεις να παίξεις 4-1-4-1 σ’ ένα σύστημα που τα δύο μεσαία χαφ θέλουν πολύ τρέξιμο για να καλύπτουν χώρους και επιθετικά και αμυντικά, αλλά αφήνεις εκτός αποστολής δύο χαφ που όσο μπορούν κάνουν αυτήν την δουλειά και παίρνεις τρεις τερματοφύλακες μαζί σου. Υπάρχει κάποιο θέμα; Απλώς ρωτάω.\nΥΓ2: Καλή αντάμωση στις φασκομηλιές!!\nJan 13 2021, 11:49 PM\n13 Ιανουαρίου 2021, 12:50\nΠραγματοποιώντας την καλύτερη εμφάνιση στους Ζωσιμάδες, σε έναν αγωνιστικό χώρο που μόνο για ποδόσφαιρο δεν προσφερόταν, ο ΠΑΣ «εξαφάνισε» τον φιλόδοξο και διεκδικητή του φετινού τίτλου Άρη.\nΟ Αργύρης Γιαννίκης παρουσίασε για μια ακόμη φορά καλογυμνασμένη ομάδα, εξαιρετικά διαβασμένη, με σωστό αγωνιστικό πλάνο αυτοσυγκέντρωση και σωστή ψυχολογία που δεν επέτρεψε σε κανένα σημείο του αγώνα στον αντίπαλό της να έχει βλέψεις περισσότερες από το να μην χάσει.\nΠολύ καλή ομάδα ο Άρης, η καλύτερη μετά τον Ολυμπιακό στο ελληνικό πρωτάθλημα και η καλύτερη που παρουσιάστηκε μέχρι στιγμής στα Γιάννινα, με εξαιρετικά ποιοτικούς και καλά αμειβόμενους ποδοσφαιριστές, προσπάθησε για το καλύτερο, αλλά η ανωτερότητα του ΠΑΣ ΓΙΑΝΝΙΝΑ ήταν εμφανής .\nΜελανό σημείο, οι άσκοπες και αδικαιολόγητες διαμαρτυρίες των ανθρώπων του πάγκου της ομάδας της Θεσσαλονίκης, σε κάθε σφύριγμα, του χωρίς λάθη διαιτητή του αγώνα, και ειδικά στη φάση του σωστά ακυρωθέντος γκολ από τον VAR.\nΟι ειδικευμένοι στο VAR παράγοντες του Άρη ξέχασαν αυτή την φορά ότι … « το VAR είναι κάτι άλλο. Έχουν λάβει μέρος σε όλα τα σεμινάρια κι έχουν πάρει διαπίστευση γι’ αυτό. Το γνωρίζουν το αντικείμενο. Ο VAR αποφασίζει από το Μαρούσι, που μιλάνε με τον διαιτητή»…\nΟ κόουτς του Άρη, Άκης Μάντζιος, έχει δώσει δείγματα σοβαρού και καλού προπονητή και μακάρι με αυτόν να πάρει ο Άρης το πρωτάθλημα. Θα είναι μια ξεχωριστή επιτυχία για το Ελληνικό ποδόσφαιρο που θα δώσει υπεραξία στους Έλληνες προπονητές.\nΕκτίθεται όμως και αδικεί τον εαυτό του, όταν μετά από μια ήττα αντί να μιλήσει για τον αγώνα και το ποδόσφαιρο σαν προπονητής, μιλάει για τον καιρό και το ακατάλληλο γήπεδο σαν… «μετεωρολόγος» ή σαν «φροντιστής». Έχει ένα από τα καλύτερα και μεγαλύτερα ρόστερ της κατηγορίας . Έπαιξε και δεν κέρδισε, για δεύτερη φορά ,έναν όπως αποδείχθηκε καλύτερο από αυτόν προπονητή. Δεν είναι κακό να το παραδεχθεί.\nΚακό είναι να μην το αναγνωρίζεις και να ψάχνεις δικαιολογίες που απλά μικραίνουν την ομάδα…Μην διαφεύγει ότι και στον αγώνα του πρώτου γύρου, που πάλι δεν πέτυχε να κερδίσει, σε έναν εξαιρετικό αγωνιστικό χώρο, όπως αυτός του Χαριλάου, ο Γιαννίκης του έκανε προπονητικό «ματ». Τα του γηπέδου λοιπόν…απλά, υπεκφυγές.\nΤο ισόπαλο αποτέλεσμα μπορεί να θεωρηθεί δίκαιο, αλλά αν κάποιος θα μπορούσε να κερδίσει το ματς, βάσει των ευκαιριών, αυτός ήταν ο AJAX.\nΕυχάριστη έκπληξη ο 22χρονος Αργεντινός Μπρένερ που δημιούργησε πολλά προβλήματα στην άμυνα του Άρη και δεν επηρεάστηκε καθόλου από το άσχημο τερέν, αφήνοντας πολλές ελπίδες για το μέλλον, ενώ πολύ καλή εμφάνιση πραγματοποίησαν και οι άλλοι τρεις ξένοι Εραμούσμπε, Πίρσμαν και Ντομίνγκεζ που δικαιώνουν τον προπονητή για την επιλογή τους.\nΑπό τους υπόλοιπους οι Χουτετσιώτης, Παντελάκης, Σάλιακας ήταν σταθεροί, ο Σιόντης κάλυψε πολλούς χώρους χωρίς την μπάλα, ο Παμλίδης ήταν απειλή, ενώ η παρουσία του Κρίζμαν ήταν από μόνη της αρκετή ώστε να απασχολεί μόνιμα δυο αμυντικούς του Άρη. Ο Λέο, ως αλλαγή, όσο άντεξε, έτρεξε, κάνοντας αισθητή την παρουσία του στην επίθεση, ενώ ο Ελευθεριάδης βοήθησε στο σύνολο.\nΤο άσχημο βέβαια είναι ότι παρά τις κλασικές ευκαιρίες που δημιούργησε η ομάδα δεν κατάφερε να σκοράρει βροντοφωνάζοντας σε έναν ακόμη αγώνα την ανάγκη να βρεθεί σκόρερ.\nΑδικείται η ομάδα να μην μπορεί να κερδίσει με τέτοιες εμφανίσεις και ευκαιρίες που δημιουργεί και φυσικά κανείς από τα μέλη της δεν μπορεί να κατηγορηθεί γι’ αυτό.\nΟ κόουτς έφερε στην ομάδα και το ελληνικό ποδόσφαιρο μια μεγάλη ανατροπή στον τρόπο που πρέπει να αγωνίζεται αλλά και στην νοοτροπία που πρέπει να έχει, ενώ οι ποδοσφαιριστές έχουν δώσει τον καλύτερο εαυτό τους και βελτιώνονται συνεχώς. Αρκεί να δούμε πριν δυο χρόνια τους Χουτεσιώτη, Παμλίδη, Λέο, Παντελάκη, Ελευθεριάδη, Κάστρο, Σιόντη, Νάουμετς, Λώλη, Λιάσο και να τους συγκρίνουμε με το σήμερα για να αντιληφθούμε τη δουλειά που γίνεται.\nΕίναι όμως γνωστό ότι η ομάδα έχει εξαιρετικά μικρό ρόστερ για τις ανάγκες της κατηγορίας, αν και ο Γιαννίκης προσπαθεί με κάθε τρόπο να μειώσει τις όποιες αρνητικές εντυπώσεις δημιουργούνται απ’ αυτήν την παραδοχή, ψάχνοντας λύσεις, δίνοντας συνεχώς την ευκαιρία σε ταλαντούχους νεαρούς να αγωνιστούν στο πρώτο τη τάξει πρωτάθλημα και μάλιστα σε σημαντικούς αγώνες και σε κρίσιμα σημεία αγώνων.\nΌπως στο 93’ του αγώνα με τον Άρη, που η μπάλα «έκαιγε» και το παραμικρό λάθος μπορεί να στοίχιζε και την ήττα, είχε την τόλμη και το σθένος να … «περάσει» τον άπειρο Πανουργιά, στην παρθενική του εμφάνιση στην superleague και να δικαιωθεί, αφού ο νεαρός στα λίγα λεπτά που απέμειναν έκανε αυτό που έπρεπε και βοήθησε εξαιρετικά στον ανασταλτικό τομέα στον χώρο του κέντρου.\nΔεν αρκεί όμως μόνο η προσπάθεια του κόουτς, μιας και οι τραυματισμοί, οι κάρτες, ήδη Πίρσμαν, Παντελάκης, Κρίζμαν έχουν πρόβλημα, αλλά και οι τραυματισμοί, Ντομίνγκεζ, Κάστρο δεν αντικαθιστώνται ισότιμα από ισάριθμους ταλαντούχους, που φυσικά δεν μπορούν να αγωνιστούν όλοι μαζί συγχρόνως. Κάτι τέτοιο θα ήταν καταστρεπτικό και για την ομάδα, αλλά και για τους ίδιους.\nΥ.Γ.1: Για μια ακόμη φορά στην αποστολή επελέγη ο νεαρός Αθανασίου για δεύτερος τερματοφύλακας. Όσοι τον έχουν δει στις προπονήσεις τον τελευταίο καιρό μιλάνε με τα καλύτερα λόγια τόσο για το ταλέντο του, αλλά και για τη βελτίωση που έχει κάνει, δείγμα και της πολύ καλής δουλειάς του προπονητή τερματοφυλάκων Χριστόπουλου, κάτι που δεν πέρασε απαρατήρητο όπως φαίνεται και από τον κόουτς. Στον αγώνα με τον Άρη …παραλίγο να ντεμπουτάρει μιας και προς στιγμή ο Χουτεσιώτης ανησύχησε τον πάγκο με τον τραυματισμό του. Κάποια στιγμή σίγουρα θα του δοθεί η ευκαιρία, στα χέρια του θα είναι να την αξιοποιήσει.\nΥ.Γ.2: Μην περνάει απαρατήρητο το team που έχει επιλέξει και καθοδηγεί ο κόουτς και συμβάλει στην πολύ καλή εικόνα της ομάδας. Οι Μπαδήμας, Χριστόπουλος, Ντουρουντός είναι από τα καλύτερα team της κατηγορίας που πολλές ομάδες θα ήθελαν στις τάξεις τους.\nΥ.Γ.3: Ανακοίνωση κατά δημοσιευμάτων έβγαλε η ΠΑΕ. Το πρόβλημα πάντως δεν είναι το τι γράφει μια εφημερίδα, που σίγουρα εκμεταλλεύεται και αναδεικνύει απλά κάποιο … «καπνό». Το πρόβλημα είναι το ποιός δίνει τροφή στην εφημερίδα να γράφει αλλά και το ποιός παραμονές ενός τόσο κρίσιμου αγώνα, όπως αυτός με τον Άρη, δημιουργεί θέματα στην αυτοσυγκέντρωση της ομάδας… και εκεί λογικά θα ’πρεπε να ψαχτεί η ΠΑΕ.\nΗ επαναφορά ενός «ξαναζεσταμένου» θέματος, όπως αυτό της πώλησης της ΠΑΕ, που ζήτημα ήταν αν θα απασχολούσε κάποια λίγα άτομα, πλέον με την ανακοίνωση έγινε γνωστό σε όλη την Ελλάδα και θέμα συζήτησης σε όλη την πόλη. Κάποιες φορές ίσως η σιωπή είναι χρυσός.\nΥ.Γ.4: Έφυγε ο μεγάλος Θανάσης Παπάζογλου. Ο Μπεκενμπάουερ των Ιωαννίνων. Θυμάμαι την πρώτη του προπόνηση με τον ΠΑΣ… Την ίδια χρονιά είχε έρθει στην ομάδα με τον συγχωρεμένο Αλέκο Παπαγεωργίου. Πρώτα ήρθε ο Αλέκος και με διαφορά μιας εβδομάδας ο Παπάζογλου. Παιδιά ακόμη τότε, κοντοκουρεμένοι και οι δυο, λόγω στρατιωτικού…τότε το τελείωναν αν θυμάμαι καλά. Έμελλε να δημιουργήσουν το καλύτερο κεντρικό αμυντικό δίδυμο που πέρασε ποτέ από τον AJAX.\nΜόνο όσοι έχουν δει τον Παπάζογλου να αγωνίζεται μπορούν να καταλάβουν το πόσο μεγάλος ποδοσφαιριστής υπήρξε. Ο ορισμός του λίμπερο, ο αρχηγός. Η ΠΑΕ οφείλει να μην τον ξεχάσει και να τον τιμήσει όπως του αρμόζει, όπως δεν θα ξεχάσει ποτέ την προσφορά του κι ο κόσμος που τον έζησε αλλά και η ιστορία της ομάδας, εφ όσον αποτελεί μέρος της.\nJan 20 2021, 01:48 AM\n19 Ιανουαρίου 2021, 11:24\nΓια άλλη μια φορά ο ΠΑΣ ΓΙΑΝΝΙΝΑ «έφτασε στη βρύση, αλλά νερό δεν ήπιε». Αγωνιζόμενος αυτήν τη φορά με τον Ολυμπιακό, το καλύτερο club στην Ελλάδα, έδειξε για 93 λεπτά ότι μπορούσε να πετύχει αυτό που δεν είχε καταφέρει καμία ομάδα φέτος στο στάδιο Καραϊσκάκη. Να «πάρει», χωρίς μάλιστα να δεχθεί γκολ, τον βαθμό της ισοπαλίας. Αλλά… τελικά δεν τα κατάφερε, μιας και ο αγώνας τέλειωσε στο 95’ και αυτά τα δυο λεπτά ήταν ικανά να καταστρέψουν ό,τι απίστευτο είχε καταφέρει μέχρι εκείνη την στιγμή.\nΑν ήθελε να κάνει κάποιος μια σοβαρή πρόβλεψη, πριν την έναρξη του αγώνα, τότε σίγουρα δεν θα έδινε στον ΠΑΣ καμία πιθανότητα για οποιοδήποτε άλλο αποτέλεσμα πέραν της ήττας. Άλλωστε και μόνο οι ελλείψεις των Κρίζμαν, Παντελάκη, Ντομίνγκεθ, Κάστρο επέτρεπαν τέτοια πρόβλεψη.\nΗ παρουσία όμως του AJAX καθ’ όλη την διάρκεια του αγώνα άλλαξε τα δεδομένα, ανησύχησε τους ανθρώπους του ΟΣΦΠ, αλλά τελικά δικαίωσε τις προβλέψεις.\nΣτον ΠΑΣ έμειναν για άλλη μια φορά οι εντυπώσεις που… φευ, διαρκούν μόλις λίγα 24ώρα.\nΟμάδα με δομή και οργάνωση, όπως παραδέχθηκε στις δηλώσεις του ο σοβαρός προπονητής του Ολυμπιακού, Πέδρο Μαρτίνς, ο ΠΑΣ από την πρώτο λεπτό έδειξε ότι δεν θα έπαιζε τον ρόλο του φτωχού συγγενή στον αγώνα.\nΜε εξαιρετική φυσική κατάσταση, όλοι οι ποδοσφαιριστές έδειξαν να ανταποκρίνονται στο πλάνο του προπονητή, κάτι που τους έκανε αυτομάτως και διακριθέντες.\nΟ ΠΑΣ ΓΙΑΝΝΙΝΑ, είναι από τις ομάδες που έχουν διδαχθεί, ελέω Γιαννίκη το αντιπρέσινγκ. «Χάνω την μπάλα, πάω στην μπάλα» , σύστημα που εφάρμοσε πρώτος ο «πολύς» Κλοπ, πρεσάροντας ψηλά με ουσιώδη κατοχή. Και στον αγώνα του «Καραϊσκάκη» ο AJAX το εφάρμοσε και μάλιστα πολύ καλά.\nΌλα αυτά, όμως, ο ΠΑΣ τα εφάρμοσε για 93΄ λεπτά, εφ’ όσον στα υπόλοιπα εναπομείναντα 2΄ τα «γκρέμισε» όλα, για ακόμη μια φορά (βλέπε, ΠΑΟΚ, ΒΟΛΟ, ΛΑΡΙΣΑ, ΑΕΚ, ΑΠΟΛΛΩΝΑ, ΟΦΗ), με τα απαράδεκτα ατομικά λάθη που καθόρισαν και το αποτέλεσμα.\nΌσο κι αν υπάρχει αμφισβήτηση για την απόφαση του διαιτητή, σχετικά με τον καταλογισμό του φάουλ από το οποίο επετεύχθη το νικητήριο γκολ του Ολυμπιακού, η ουσία είναι ότι αυτό προήλθε ουσιαστικά από την ακαταλαβίστικη ενέργεια του δεξιού στόπερ του ΠΑΣ να βρεθεί στο αριστερό(!) μέρος της άμυνας και να σπρώξει με φανερή πρόθεση τον Καμαρά, δίνοντας το δικαίωμα στον διαιτητή να σφυρίξει, σωστά ή λάθος, φάουλ. Κάτι που ο ίδιος ποδοσφαιριστής , το έχει ξανακάνει και στον αγώνα με τον ΟΦΗ και το «δις εξ αμαρτείν… ουκ ανδρός σοφού».\nΠροηγουμένως βέβαια ελέγχεται και η απουσία του Πίρσμαν που αδικαιολόγητα βρισκόταν στο κέντρο του γηπέδου, όπως και του Νάουμετς, που δεν κάλυπτε αντίστοιχα την πλευρά, με αποτέλεσμα στην συνέχεια να τρέχουν ανούσια και να μην προλαβαίνουν την «επέλαση» του Καμαρά.\nΚι όλα αυτά στο 93΄!\nΑπό εκεί και έπειτα στην εκτέλεση του φάουλ ο Εραμούσμπε δεν πήδηξε σωστά, ο Κάργας με τον Λιάσο «φύλαγαν»… τη γραμμή του τέρματος και ο νεαρός Αθανασίου δεν «τόλμησε» να βγει και να καθαρίσει τη φάση.\nΚαι κάπου εκεί τέλειωσε άδοξα και ο αγώνας, ο υπερπολύτιμος βαθμός «πέταξε», η προσπάθεια μηδενίστηκε. Χάθηκε η ευκαιρία να μιλάει όλη η Ελλάδα για τον ΠΑΣ, ενώ τα μισά ποδοσφαιρικά Γιάννινα , το ίδιο βράδυ, δεν κοιμήθηκαν από την στεναχώρια τους.\nΤι δεν έμεινε;\nΚάποιοι ποδοσφαιριστές για μια ακόμη φορά άκουσαν διθυραμβικές κριτικές,\nΗ ομάδα και ο κόουτς δεν πήραν το μοναδικό που αξίζει και τους καθιερώνει. Το θετικό αποτέλεσμα.\nΑπό τους ποδοσφαιριστές …Ο Χουτεσιώτης στην έξοδο που απέφερε και το πέναλτι δεν ήταν καλός, αλλά στην απόκρουση απέναντι στον μεγάλο Βαλμπενουά εντυπωσιακός και διόρθωσε την κακή του στιγμή.\nΟ Αθανασίου έδειξε ότι μπορεί να σταθεί ικανοποιητικά σε συνθήκες αγώνα υψηλού επιπέδου. Η απειρία του, του στέρησε την ευκαιρία να ολοκληρώσει τον αγώνα χωρίς να δεχθεί γκολ, καλύπτοντας τα λάθη των Κάργα , Εραμούσμπε στο γκολ και να ανακηρυχτεί το πρόσωπο της αγωνιστικής. Το μέλλον είναι μπροστά του και η δουλειά που γίνεται και τον εξελίσσει είναι φανερή, αλλά ακόμη είναι στην αρχή. Δουλειά και όχι …δηλώσεις ετοιμότητας, είναι το μόνο που πρέπει να τον απασχολεί.\nΟ Σάλιακας «έχασε» τον Μασούρα σε καίριες στιγμές.\nΟι Εραμούμπε και Κάργας, καλοί μέχρι την φάση του γκολ, την κρίσιμη στιγμή απόντες, όπως και ο Πίρσμαν που για την εμπειρία του δεν δικαιολογείται η απουσία του από την άμυνα στην αντεπίθεση του ΟΣΦΠ, ειδικά 2 λεπτά πριν την λήξη.\nΟ Λιάσος ήταν ο καλύτερος στο πλάνο που ακολούθησε η ομάδα όπως και ο Σιόντης. Είναι παίχτες που κάνουν πολύ καλά την δουλειά που τους ανατίθεται. Ο Καρτάλης βοήθησε, ο Μπρένερ είχε διάθεση να προσφέρει, ό,τι μπορούσε έκανε, ενώ οι Λεο και Παμλίδης δεν απασχόλησαν. Ο Νάουμετς παίρνει συνεχώς ευκαιρίες αλλά δεν τις εκμεταλλεύεται, ενώ ο Ελευθεριάδης προσπάθησε και ο Πανουργιάς αυτή την φορά δεν κατάφερε να βοηθήσει.\nΥ.Γ1. Τίποτε δεν προσφέρουν στην ομάδα οι δηλώσεις των ποδοσφαιριστών περί …αδικίας μετά από κάθε άσχημο αποτέλεσμα . Ανούσια, από μόνοι τους, δημιουργούν άλλοθι που τους επιτρέπει να μην κάνουν την αυτοκριτική τους. Η ομάδα χάνει από ατομικά λάθη που επαναλαμβάνονται. Αν δεν τα βελτιώσουν και δεν συνειδητοποιήσουν το επίπεδο, αλλά και τις απαιτήσεις της ομάδας που αγωνίζονται, η αποτυχία είναι προ των «πυλών» και αυτό θα είναι πραγματικά κρίμα, αν συμβεί, σύμφωνα πάντα με τις μεγαλύτερες δυνατότητες που φαίνεται ότι έχουν, σε σύγκριση με αρκετές αντίπαλες ομάδες της κατηγορίας.\nMar 12 2021, 02:02 PM\nΟ Πρόεδρος του συνδέσμου μας Κος Θεοδωρίκας Χριστόδουλος, σε σημερινή (12 Μαρτίου 21) συνέντευξη στο ΦΩΣ ΤΩΝ ΣΠΟΡ\nMar 17 2021, 10:15 PM\nΤου Αλέκου Καρύτσα: Πάμε σαν… άλλοτε!\n17 Μαρτίου 2021, 10:03\nΤη χειρότερη κλήρωση, φαινομενικά τουλάχιστον , επεφύλαξε η κληρωτίδα για τον ΠΑΣ ΓΙΑΝΝΙΝΑ στην κλήρωση του κυπέλου.\nΟ Ολυμπιακός ήταν ο μόνος ίσως αντίπαλος που καμία ομάδα δεν θα ήθελε να κληρωθεί από τους υπόλοιπους τρεις και αυτός έτυχε στον ΠΑΣ ΓΙΑΝΝΙΝΑ. Κανείς δεν μπορεί να αμφισβητήσει την εύκολη φετινή του κυριαρχία στο Ελληνικό πρωτάθλημα μιας και αυτό το επιβεβαιώνει η βαθμολογική του διαφορά από τους υπόλοιπους, με αποτέλεσμα να θεωρείται και η καλύτερη ομάδα.\nΑυτόν τον Ολυμπιακό, λοιπόν, καλείται να αντιμετωπίσει ο φιλόδοξος ΠΑΣ ΓΙΑΝΝΙΝΑ του Αργύρη Γιαννίκη, αλλά και του Γιώργου Χριστοβασίλη, για να είμαστε δίκαιοι, όπως και των απανταχού Ηπειρωτών, που φέτος κυριολεκτικά τον απολαμβάνουν και χαίρονται που είναι οπαδοί του.\nΣίγουρα δεν είναι εύκολη η πρόκριση απέναντι στον πλούσιο πρωταθλητή Ελλάδας, όμως στο ποδόσφαιρο ποτέ δεν πρέπει να λες ποτέ! Κι ο ΠΑΣ είναι από τις ομάδες που έχει επιβεβαιώσει πολλές φορές κατά το παρελθόν αυτή την… παροιμιώδη φράση.\nΠοιος μπορεί να ξεχάσει άλλωστε την απίστευτη πρόκριση το 2007 μέσα στο απόρθητο για επαρχιακές ομάδες «Γ. Καραϊσκάκης» όπου το γκολ, «χάρμα οφθαλμών» του… άσημου Κοντογουλίδη «πέταξε» έξω από τον θεσμό τον «θρύλο» του τεράστιου Ριβάλντο;\nΜια τεράστια πρόκριση, που ακόμη και ο πιο θερμόαιμος οπαδός του ΠΑΣ, που μην περνά απαρατήρητο αγωνιζόταν τότε στην Β’ εθνική, δεν τολμούσε καν να ονειρευθεί. Δεν ήταν όνειρο όμως. Ήταν πραγματικότητα, ήταν ο ΠΑΣ ΓΙΑΝΝΙΝΑ, ο AJAX της Ηπείρου που έγραψε για ακόμη μια φορά, εκείνο το βράδυ, ιστορία!\nΒέβαια τα χρόνια πέρασαν, αλλά κανείς δεν ξέχασε, ούτε από τον ΠΑΣ , ούτε φυσικά από τον Ολυμπιακό. Εκείνη η πρόκριση δεν εγγυάται από μόνη της ότι μπορεί να επαναληφθεί το ίδιο, όμως είναι αρκετή για να τεκμηριώσει το ότι στο ποδόσφαιρο όλα μπορούν να συμβούν.\nΤο σίγουρο πάντως είναι ότι ο ΠΑΣ σε αυτούς του δυο αγώνες που καλείται να δώσει θα καταθέσει αυτό που φέτος ξέρει να κάνει πολύ καλά. Εξαιρετικό ποδόσφαιρο και εμφανίσεις με βασικό στόχο να κερδίσει και να προκριθεί και όχι απλά να μην χάσει ή να ηττηθεί με… αξιοπρέπεια και με αξιοπρέπεια να αποκλεισθεί.\nΓιατί όχι; Να πάμε σαν άλλοτε! Όπως το 2007…\nΌσον αφορά τα play out, η συμμετοχή του AJAX σε αυτά τον αδικεί. Είναι πλέον παραδεκτό από όλο τον υγιή ποδοσφαιρικό κόσμο στο πανελλήνιο ότι η θέση του ήταν στα play off. Όμως η βαθμολογική θέση που κατέκτησε στην κανονική διάρκεια του πρωταθλήματος, 8η, που ουσιαστικά του εξασφάλισε την παραμονή στην κατηγορία και μάλιστα πάνω από τους φιλόδοξους και κατά πολύ ισχυρότερους οικονομικά Ατρόμητο, Παναιτωλικό, αλλά και τον ΟΦΗ που μόλις πέρσι είχε πετύχει την έξοδό του στο Europa league, αν μη τι άλλο μόνο ως εξαιρετική επιτυχία μπορεί να χαρακτηρισθεί.\nΥ.Γ.1: Η νίκη μέσα στην Τρίπολη επιβεβαίωσε για πολλοστή φορά ότι ο φετινός ΠΑΣ ΓΙΑΝΝΙΝΑ δεν λογαριάζει έδρες, ούτε «τρομάζει» από φορμαρισμένες ομάδες (10 αγωνιστικές είχε να ηττηθεί ο Αστέρας).\nΑυτή είναι η φιλοσοφία Γιαννίκη, που έχει «περάσει» από την προηγούμενη σεζόν στην ομάδα και αυτή θέλουν και οι οπαδοί της .\nΑυτό βέβαια έχει επιτευχθεί χάρη στο «ξεχωριστό» μοντέλο ομάδας, που δημιούργησε ο κόουτς, όπου όλοι οι ποδοσφαιριστές μπορούν πλέον να διακρίνονται χάρη στην αγωνιστική πειθαρχία αλλά και την εξαιρετικά δουλεμένη ομοιογένεια. Μοντέλο που έχει ανάγκη το Ελληνικό ποδόσφαιρο.\nΥ.Γ.2: Τον στόχο του ΠΑΣ στα play out αποκάλυψαν οι Ελευθεριάδης στον ΔΩΔΩΝΗ SUPER-FM 104,3 και τον Μιχάλη Μερτζιανίδη και ο πρόεδρος Χριστοβασίλης στο ITV και τον Βλάσση Ντόκα. Πρώτη θέση στα play out. Θέση που δεν σε οδηγεί κάπου, αλλά είναι θέση …για τον ΠΑΣ ΓΙΑΝΝΙΝΑ ρε γαμώτο!!\nΥ.Γ.3: «Υπάρχει καλή διάθεση για να ανανεωθεί το συμβόλαιο με τον Γιαννίκη και ο κόουτς θέλει καλύτερες εγκαταστάσεις, κάτι που δεν είναι εύκολο, αλλά θα το προσπαθήσουμε», είπε επίσης ο πρόεδρος, στο ITV . Το σίγουρο είναι ότι πλέον ο πήχης έχει ανέβει ψηλά και για να συντηρηθεί ψηλά, πρέπει να υπάρχουν και οι «προϋποθέσεις»…\nΥ.Γ.4: «Γουρλίδικη» αποδείχθηκε η τυχαία συνάντηση που είχαν ο εκ των ιστορικών προέδρων του ΠΑΣ ΓΙΑΝΝΙΝΑ, Γιώργος Κωνσταντόπουλος, με τον κόουτς Γιαννίκη παραμονές του αγώνα με τον Αστέρα μιας και ο ΠΑΣ κέρδισε.\nΟ πάντα σεμνός πρώην πρόεδρος του μεγάλου AJAX, με την τεράστια προσφορά τόσο του ιδίου όσο και της οικογένειάς του στην ομάδα, συνεχάρη τον κόουτς για την εξαιρετική πορεία της ομάδας και την πολύ καλή δουλειά που παρακολουθεί να γίνεται σε αυτή, ενώ στη συζήτηση που ακολούθησε, ανέφερε ανέκδοτες ιστορίες που κάποια στιγμή δεσμευόμαστε να δημοσιοποιήσουμε και δείχνουν την ανιδιοτελή αγάπη επιφανών Γιαννιωτών σε αυτόν τον μεγάλο σύλλογο. Τόσο ο κος Κωνσταντόπουλος όσο και ο κόουτς απεκόμισαν τις καλύτερες εντυπώσεις ο ένας για τον άλλον από τη συνάντησή τους.\nMay 17 2021, 09:38 PM\nΤου Αλέκου Καρύτσα: Η Ελλάδα του Τζέιμς, του πρώην και των … αου, αου, αου!!!\n17 Μαΐου 2021, 13:01\nΑναμφίβολα το να ζει κάποιος στην Ελλάδα και να παρακολουθεί από κοντά τα δρώμενα, είτε πολιτικά είτε κοινωνικά είτε αθλητικά, μόνο πλήξη δεν μπορεί να αισθανθεί.\nΞεκινώντας από τα ευτράπελα των μέτρων κατά του κορωνοϊού, μέχρι την υποδοχή ολυμπιονίκη(!) στη Ρόδο κάποιου Τζέημς, που η συμμετοχή του σε ένα ριάλιτι τον κατέστησε εξαιρετικά δημοφιλή, αλλά και μέχρι την σοβαρή καταγγελία της ΠΑΕ ΠΑΣ Γιάννινα για τη ρατσιστική επίθεση που δέχθηκε ποδοσφαιριστής της, αισθάνεσαι σαν να παρακολουθείς τηλεοπτικά σήριαλ και δεν ξέρεις στο… ζάπινκ που να πρωτοσταματήσεις.\nΥποδοχή ήρωα στον Τζέημς, γιατί συμμετείχε στο survivor. Φανταστείτε δηλαδή να φωταγωγηθεί κάποτε η πόλη λόγω του ότι κάποιος μπορεί, μετά από συνεχόμενους αγώνες, να κερδίσει στην …μονόπολη! Γιατί και αυτό μπορεί να το πετύχει, ειδικά στην Ελλάδα, η δύναμη της τηλεόρασης… Ποιος ξεχνάει ότι παλιότερα οι Έλληνες παραλίγο να μην «προλάβουν» την αλλαγή του χρόνου γιατί είχαν την αγωνία αν θα κερδίσει ο Τσάκας ή ο Πρόδρομος στο big brother;\nΚαι τώρα, κοντά σε αυτά, στο ελληνικό ποδόσφαιρο υπάρχει η αγωνία αν η ομάδα του ΠΑΣ κινδυνεύει να υποβιβαστεί, γιατί ένας πρώην μεγαλομέτοχος του άκουσε, πριν χρόνια, ότι κάποιος άλλος είναι μεγαλομέτοχος στον ΠΑΣ και όχι αυτός που φαίνεται και όλοι γνωρίζουν σήμερα…\nΆκουσε και καλεί να ακούσουν και οι άλλοι αυτό που άκουσε παλιά, αλλά το θυμήθηκε σήμερα. Κι αν τον ακούσουν, άκουσαν και αν άκουσαν… «πιασ’ τ’ αυγό και κούρευτο».\nΑλίμονο αν ασχοληθεί οποιοδήποτε επίσημο ελεγκτικό όργανο σοβαρά με καταγγελία κάποιου που… άκουσε. Τότε ο κάθε ακουστικός τύπος θα νομιμοποιηθεί να καταγγέλλει και να στιγματίζει τον οποιονδήποτε οποιαδήποτε στιγμή. «Άκουσα» πως έκλεψε, «άκουσα» πως βίασε, «άκουσα» πως είχε ξαναπαντρευτεί… «άκουσα» πως με μάτιασε και πάει λέγοντας.\nΑλίμονο επίσης αν αυτά που ακούει ο καθένας τα θυμάται μετά από 5-6 χρόνια και στο όνομα αυτού του ακούσματος πρέπει να ενεργοποιούνται όλοι οι κρατικοί μηχανισμοί. Αυτοί που απλά ακούν, καλό θα είναι να παραπέμπονται εξ αρχής προς «ώτα μη ακουόντων» να τελειώνει και αυτό το νέο, αλά survivor, ευτράπελο που πρέπει να επιβιώνει κάποιος από «ακουστικές» καταγγελίες.\nΠέραν των άλλων, όλα τα είχαμε δει και ακούσει και μόνο ρατσιστικό επεισόδιο έλλειπε από το Ελληνικό πρωτάθλημα. Και να που καταγγέλθηκε και αυτό.\nΦυσικά προσωπικά δεν άκουσα τι μπορεί να είπε ο ποδοσφαιριστής της Λάρισας στον αρχηγό του ΠΑΣ, αλλά βλέποντας την αντίδρασή του σίγουρα κάτι τον ενόχλησε που τον έφερε σχεδόν εκτός εαυτού. Δεν μπορεί δηλαδή να τρελάθηκε ξαφνικά και να στοχοποίησε τον ποδοσφαιριστή της ΑΕΛ σε έναν αγώνα που μόνο τον διαιτητή ενδιέφερε για τη σύνταξη του φύλλου αγώνα.\nΜια πιο προσεκτική παρακολούθηση του βίντεο του αγώνα όπου φαίνεται ο ποδοσφαιριστής της ΑΕΛ να απευθύνεται λεκτικά θα διαφωτίσει την υπόθεση και θα αποδώσει «τα του Καίσαρος τω Καίσαρι».\nΑν αποδειχθεί ότι έχει δίκιο ο αρχηγός του ΠΑΣ, τότε σύμφωνα με τον νόμο, παραδειγματική τιμωρία επιβάλλεται, εφ όσον δεν θα αρκεί μια συγνώμη να αποκαταστήσει τη ρατσιστική συμπεριφορά, αλλά και τον χαρακτηρισμό της ανακοίνωσης της ΑΕΛ προς το πρόσωπό του. Αυτό, θα ξεφτιλίσει και τους όποιους αμφισβητίες, που όμως μάλλον δεν τους απασχολεί μιας και το μόνο που ξέρουν και θέλουν είναι να «αλυχτάν»* σε επίπεδο αου, αου, αου κι όποιος τρόμαξε… τρόμαξε. Και αυτή η λογική τους είναι από μόνη της σοβαρότατος λόγος να εξαφανισθούν από το Ελληνικό πρωτάθλημα.\nΑλλά μήπως τελικά αυτή είναι η Ελλάδα. Η Ελλάδα του Τζέημς, του πρώην, των αου, αου αου, που σε κάνει να αναρωτιέσαι τελικά πως είναι δυνατόν οι Έλληνες να έχουμε καταφέρει να δημιουργήσουμε κράτος και να το συντηρούμε ακόμη; Προφανώς οι αου, αου, αου έχουν τον τρόπο να το συντηρούν εφόσον αφήνονται και να το χαρακτηρίζουν.\nΥ.Γ. Σωστή η ανακοίνωση της ΠΑΕ που είπε ότι ακριβώς έπρεπε να πει, σε αντίθεση με την προηγούμενη που είπε ακριβώς ό,τι δεν έπρεπε να πει, τουλάχιστον με το συγκεκριμένο ύφος.\n* αλυχτάν- τι αλυχτάς σαν τα σκλιά : ουρλιάζουν- τι ουρλιάζεις σαν τα σκυλιά\nMay 20 2021, 09:17 PM\nΤου Αλ. Καρύτσα: Μέρος κάθε ταξιδιού είναι και το τέλος του… Ευχαριστούμε κόουτς και στο επανιδείν…\n20 Μαΐου 2021, 14:23\nΜε ευχαριστήρια ανακοίνωση, ως είθισται σε αυτές της περιπτώσεις, τερματίσθηκε η συνεργασία της ΠΑΕ ΠΑΣ ΓΙΑΝΝΙΝΑ με τον κόουτς Αργύρη Γιαννίκη.\nΑναμφίβολα πρόκειται για μια άκρως επιτυχημένη συνεργασία εφόσον οι στόχοι που ετέθησαν από διοίκηση και προπονητή επιτεύχθηκαν.\nΑπό εκεί κι έπειτα η συνέχιση ή όχι της συνεργασίας ήταν πλέον καθαρά θέμα του τι μπορούν να οραματίζονται οι δυο πλευρές , διοίκηση-προπονητής, για τη συνέχεια, αλλά και στο κατά πόσο μπορεί να ταυτίζονται οι απόψεις τους στην προοπτική νέων στόχων.\nΔεδομένη πάντως ήταν η επιθυμία των οπαδών του ΠΑΣ να συνεχισθεί αυτό το υπέροχο «ταξίδι» που ξεκίνησε με τον Γιαννίκη, εφόσον στο πρόσωπο του αναγνώρισαν τον αναμορφωτή της ομάδας, αλλά και τον άνθρωπο που μπορούν να εμπιστευτούν για ακόμη καλύτερες μέρες, και σε αυτό δεν είχε αντίρρηση η διοίκηση.\nΔεδομένο επίσης είναι ότι μέρος κάθε ταξιδιού είναι και το τέλος του και αυτό επιβάλλεται να γίνεται αντιληπτό, όταν είναι γεγονός. Και αυτό το τέλος του πραγματικά όμορφου ταξιδιού προφανώς ο κόουτς αντιλήφθηκε ότι έφτασε με την επίτευξη των στόχων και την ολοκλήρωση των αγωνιστικών υποχρεώσεων.\nΗ απόφαση του να μην συμφωνήσει με τη διοίκηση για την παραμονή του μπορεί να στεναχωρεί, αλλά επ’ ουδενί δεν πρέπει να πικραίνει ούτε να απογοητεύει. Ο σπόρος για την συνέχιση της πετυχημένης πορείας έχει πέσει από τον κόουτς στους Ζωσιμάδες, που επίσης έχει δείξει και τον δρόμο που πρέπει να ακολουθηθεί για τον πειθαρχημένο τρόπο λειτουργίας του ποδοσφαιρικού τμήματος , όπου κυρίαρχος είναι ο προπονητής και οι άμεσοι συνεργάτες του με την στήριξη φυσικά σε αυτό του προέδρου.\nΗ παρακαταθήκη που αφήνει είναι σπουδαία, αρκεί να μην απαξιωθεί.\nΣίγουρα η προσφορά του θα μείνει για πολύ καιρό χαραγμένη στο μυαλό των ανθρώπων του ΠΑΣ και πλέον είναι μέρος της ιστορίας της ομάδας, με ξεχωριστή συμβολή σε αυτή, μιας και δεν πέρασε απαρατήρητη, όχι μόνο για τον τίτλο του πρωταθλητή, το καλό ποδόσφαιρο που έκανε όλη την ποδοσφαιρική Ελλάδα να μιλάει γι αυτό, αλλά και για την εξέλιξη που πρόσφερε στο ρόστερ.\nΕξελίχθηκαν ποδοσφαιριστές που στην πλειοψηφία τους πρώτη φορά αγωνίσθηκαν στην πρώτη κατηγορία, αλλά και αρκετοί που έκαναν επαγγελματικό ντεμπούτο και μάλιστα με αξιόλογο χρόνο συμμετοχής απασχολούν ήδη τις μεγάλες ομάδες του πρωταθλήματος με ό,τι σημαίνει αυτό από τα οφέλη που μπορεί να αποκομίσει ο ΠΑΣ .\nΠρόσφερε, όπως ισότιμα του πρόσφερε και η ομάδα με την εμπιστοσύνη που του έδειξε να είναι ο προπονητής της και που φυσικά δικαιώθηκε γι’ αυτήν ο πρόεδρός της Γιώργος Χριστοβασίλης.\nΚόουτς, ευχαριστούμε για όσα πρόσφερες στον ΠΑΣ ΓΙΑΝΝΙΝΑ αλλά και κατ’ επέκταση στο Ελληνικό ποδόσφαιρο.\nΓιατί απέδειξες ότι σ’ αυτή την εποχή που στην superleague κουμάντο κάνουν οι ομάδες με τους Κροίσους προέδρους, ο ΠΑΣ ΓΙΑΝΝΙΝΑ αλλά και το κάθε «μικρό-φτωχό-επαρχιακό » club έχει δικαίωμα στο όνειρο.\nΓιατί απέδειξες μόνο με την δουλεία σου και την σεμνότητα που σε διακρίνει, αποφεύγοντας λαϊκισμούς και δηλώσεις σκοπιμότητας, πως αυτή είναι αρκετή για να αναγνωρισθεί η αξία και δεν χρειάζονται διάφοροι «περίεργοι» για να πετύχει μια ομάδα\nΓιατί δημιούργησες ένα σύνολο, χωρίς κανέναν superstar- super παίχτη, που κατάφερε να μπορεί να βλέπει στα μάτια τον Ολυμπιακό του Μαρινάκη, να κερδίσει τρεις φορές τον Παναθηναϊκό του Αλαφούζου, να χάνει μόνο από άστοχες διαιτητικές αποφάσεις στο 92΄ από τον ΠΑΟΚ του Σαββίδη , να «παρακαλάει» να κληρωθεί με την ΑΕΚ του Μελισσανίδη ώστε να μην έχει πρόβλημα να αποκλειστεί στο κύπελλο και να μην «βλέπει» καν τον ΑΡΗ του Καρυπίδη.\nΓιατί ξανάκανες τον ΠΑΣ ΓΙΑΝΝΙΝΑ, AJAX και μάλιστα όχι μόνο μέσα στους Ζωσιμάδες αλλά και μακριά από αυτούς…\nΓιατί ξανάκανες πάλι τους οπαδούς του ΠΑΣ ΓΙΑΝΝΙΝΑ περήφανους οπαδούς του AJAX της ΗΠΕΙΡΟΥ!\nδεν λέμε αντίο, αλλά εις το επανιδείν…\nΥ.Γ. Εξαιρετική και ειλικρινής η ανακοίνωση της ΠΑΕ που αναγνωρίζει δημόσια την προσφορά του προπονητή της στην ομάδα και απομυθοποιεί όλους όσοι με κατευθυνόμενα δημοσιεύματα προσπαθούσαν να δείξουν το αντίθετο, αλλά και να δημιουργήσουν προβλήματα στις σχέσεις τους.\nΤο ίδιο εξαιρετική και η ανακοίνωση του κόουτς για τον ΠΑΣ, την οικογένεια Χριστοβασίλη τους οπαδούς, αλλά και όλους όσους ασχολούνται με την ομάδα. Μπράβο και στις δυο πλευρές\nΥ.Γ. Ο άριστος χαρακτήρας, οι εξαιρετικές σχέσεις χωρίς ίχνος υστεροβουλίας και λαϊκισμού, η σεμνότητα, οι γνώσεις, αλλά και η εργατικότητα του κόουτς δεν πέρασαν απαρατήρητες από τους οπαδούς του ΠΑΣ.Έτσι μετά τη λήξη του αγώνα με τον Απόλλωνα, αρκετοί από αυτούς βρέθηκαν έξω από τα αποδυτήρια περιμένοντας τον Γιαννίκη και αντικρίζοντας τον έσπευσαν να τον αποχαιρετίσουν , εκφράζοντας τις ευχαριστίες τους για την προσφορά του και την εκτίμηση που τρέφουν στο πρόσωπό του, ενώ κάποιοι δάκρυσαν. Μια υπέροχη στιγμή που ποτέ κατά το παρελθόν, με τόση συγκινησιακή φόρτιση δεν έγινε για κανένα προπονητή του ΠΑΣ με την λήξη της συνεργασία του.\nΤο «Γιαννίκη ψυχάρα για πάντα Γιαννενάρα» δόνησε πολλές φορές τους Ζωσιμάδες.\nMay 21 2021, 09:09 AM\nΤου Γιάννη Γιαννάκη: Καλύτερα «μύθοι» παρά απομυθοποιημένοι…\n21 Μαΐου 2021, 09:40\nΤι κοινό μπορεί να συνδέει Όγιος, Αναστασιάδη, Χριστόπουλο και Γιαννίκη; Μα φυσικά ότι όλοι αποχώρησαν εν μέσω αποθέωσης από τον κόσμο του ΠΑΣ Γιάννινα. Αποχωρισμοί που εν τέλει «πόνεσαν», αλλά τουλάχιστον υπήρξε καθολική αποδοχή στο ότι οι συγκεκριμένοι προπονητές πέτυχαν. Ακολουθούσε δε, πάντα, το κλασικό ερώτημα για το που θα έφτανε ο ΠΑΣ Γιάννινα αν συνέχιζαν λίγο παραπάνω.\nΤην απάντηση αυτή ίσως να τη δίνει η πορεία του Πετράκη. Για 3 χρόνια ο ΠΑΣ ήταν στον αφρό, διεκδικούσε Ευρώπη και τελικά την πέτυχε. Αν, μάλιστα, είχε αποχωρήσει το καλοκαίρι του 2017 αντί του 2019, τώρα θα είχε άγαλμα έξω από τους «Ζωσιμάδες»! Βέβαια πέτυχε με παίκτες σαν τον Κόντε, τον Μανιά, τον Ίλιτς, τον Τσάβες κτλ. Αυτά έχει το ποδόσφαιρο, όμως. Ποτέ δεν ξέρεις εκ των προτέρων πότε είναι το σωστό τάιμινγκ, ποτέ δεν ξέρεις τι θα γινόταν αν έμενε ή αν έφευγε κάποιος λίγο πιο νωρίς, ποτέ δεν μπορείς να είσαι σίγουρος αν πήρες τη σωστή ή τη λάθος απόφαση.\nΑνεξαρτήτως, πάντως, του πότε και πως επέλεξε να φύγει ο καθένας, σημασία έχει και η παρακαταθήκη που αφήνει. Γιατί σ’ αυτούς που βλέπουν ρομαντικά το ποδόσφαιρο -και τέτοιοι είναι το 90% όσων στηρίζουν τον ΠΑΣ Γιάννινα- δεν παίζουν ρόλο οι τίτλοι, τα κύπελλα και τα πρωταθλήματα, αλλά το να μπορείς να λες ότι ήσουν περήφανος για την προσπάθεια της ομάδας σου.\nΓια παράδειγμα ο Αγγελάρας ήρθε, συμμάζεψε τα αποδυτήρια, «καθάρισε» τον περίγυρο, έδειξε έναν δρόμο για την επιτυχία και έβαλε έναν πήχη για το ποιες πρέπει να είναι οι απαιτήσεις απ’ αυτήν την ομάδα. Αυτό εκτίμησε ο κόσμος και τον αγαπάει ακόμα.\nΟ Γιαννίκης από την πλευρά του στην παρουσίασή του είχε πει το εξής σημαντικό: «να κυριαρχήσει ξανά η αίσθηση περηφάνιας του κόσμου» και είχε υποσχεθεί επιθετικό ποδόσφαιρο. Φρόντισε δε, να δείξει ποιους θέλει δίπλα του και ποιους όχι, δεν λογάριασε ονόματα είτε επρόκειτο για το ρόστερ είτε για αντιπάλους και φανέλες. Ήταν η περίπτωση του ανθρώπου που του έλεγαν «δεν μπορείς να σωθείς έτσι» και σου απαντούσε «βλέπε πως το κάνω να μαθαίνεις…». Το κυριότερο απ’ όλα ήταν ότι δεν συμβιβάστηκε με τη μετριότητα, δεν συμβιβάστηκε με την ελληνική νοοτροπία του «έλα και θα τα βολέψουμε, δεν βαριέσαι, έτσι γινόταν πάντα…».\nΠέτυχε και κάτι ακόμα. Δίδαξε πώς να παίζει η ομάδα ποδόσφαιρο κατοχής, έφερε έναν άλλον τρόπο σκέψης και προσέγγισης παιχνιδιού και το έκανε με 14 παίκτες που δεν είχαν ξαναπαίξει ούτε έναν αγώνα στη Super League και 4-5 ακόμα που δεν είχαν ούτε 10 ματς στην καριέρα τους στη μεγάλη κατηγορία.\nΉμασταν απ’ αυτούς που είχαμε την τύχη να παρακολουθούμε συνέχεια τις προπονήσεις και ευχαριστιόμασταν προπόνηση (σ.σ. σαν εκείνον τον μπάρμπα που ευχαριστιόταν εμβόλιο στα σατυρικά βίντεο που κυκλοφορούν). Το γράφουμε και το εννοούμε, όμως, γιατί τόση δουλειά και τόση λεπτομέρεια στην τακτική βλέπεις σπάνια. Κι όμως, ο Γιαννίκης κάθε μέρα βελτίωνε και κάτι στους παίκτες του και σε συνεργασία με τον κ. Ντουρουντό είδαμε μία ομάδα που επί 3 μήνες έπαιζε ασταμάτητα με μόλις 14-15 παίκτες παιχνίδια μεγάλης σημασίας και υψηλής έντασης, με αδιάκοπο πρέσινγκ και το έκανε στο… άνετο. Αυτά τα πράγματα δεν γίνονται με τηλεπροπόνηση από τη Γερμανία, όπως κατηγόρησαν κάποιοι τον κόουτς.\nΚαλή συνέχεια στον κόουτς Αργύρη και μακάρι να τον δούμε μαζί με τον συντοπίτη μας τον Δημήτρη Γραμμόζη να κάνουν μεγάλη καριέρα σε προηγμένα πρωταθλήματα!\nΥ.Γ.1: Ειλικρινά δεν μπορούμε να μπούμε στο μυαλό κάποιων φιλάθλων που λένε ότι στο τέλος η ομάδα είχε εικόνα διάλυσης. Ξεχνάνε ότι είχαμε ένα ρόστερ 14-15 παικτών που τράβηξαν το κουπί όλη τη χρονιά και ότι αυτοί στις τελευταίες αγωνιστικές είτε ασθένησαν με covid είτε έληγαν τα συμβόλαιά τους και έπρεπε να προσέξουν από τραυματισμούς να μη χάσουν τη μεταγραφή; Ξεχνάνε ότι η ομάδα έμεινε απροπόνητη λόγω αυτής της κατάστασης από το ματς κυπέλλου με τον Ολυμπιακό και μετά; Ξεχνάνε ότι έπρεπε ο κόουτς να διαχειριστεί τις αντοχές των παικτών και έριχνε ανάλογα το βάρος στο πρωτάθλημα ή το κύπελλο για να μείνει ζωντανή και στους δύο στόχους η ομάδα;\nΥ.Γ.2: Μη φάνε… Γιαννίκη στον Ατρόμητο, τους έχουμε γλάρο…\nΥ.Γ.3: Καλωσορίζουμε στο μεγάλο μας τσίρκο τον Ιωνικό! Ήταν ακριβώς το νούμερο που έλειπε από την παράσταση για να απογειώσει τη Super League! Το τι πρέσβευε και τι πρεσβεύει κάθε γειτονιά της Αθήνας που έχει την τύχη να βρίσκεται στα «σαλόνια», το ξέρουμε από την εποχή που το 24 έγινε μεγαλύτερο του 25… Οι καταγγελίες για ομηρία του Εργοτέλη στην κερκίδα, για κινητά που τους πήραν κτλ είναι ακριβώς ό,τι μας έλειπε για να πάρουμε κι άλλα… σαββατοκύριακα πίσω.\nΥ.Γ.4: Αχ αυτά τα ΜΜΕ… Ακούς εκεί να γράφουν ότι στο μπαράζ θα παίξουν Παναιτωλικός-Ξάνθη; Εκείνα τα παιδιά στον κάμπο ακόμα προπονούνται για να είναι έτοιμα για τα μεγάλα ματς; Αλήθεια, γιατί εξώδικο και όχι ασφαλιστικά μέτρα όπως συνηθίζεται σε παρόμοιες περιπτώσεις που κάποια ομάδα προσπαθεί να μπλοκάρει την επικύρωση της βαθμολογίας;\nΥ.Γ.5: Πες, πες, ρίξε τη λάσπη στον ανεμιστήρα, όλο και κάτι θα μείνει. Δοκιμασμένη συνταγή από την εποχή του «Γκέμπελς». Και 100 αγωγές να κάνουν ο Χριστοβασίλης και ο Κάργας στον Κούγια, μέχρι να εκδικαστούν, μόνο χρόνο και χρήμα θα χάσουν.\nΥ.Γ.6: Θερμό το καλοκαίρι που έρχεται. Το μισό ρόστερ του ΠΑΣ Γιάννινα πάει για αλλαγή και απαιτείται ποιοτική αναβάθμιση. Ομάδες όπως ΟΦΗ, Λαμία, Ατρόμητος δείχνουν υποψιασμένοι και δεν θα την ξαναπατήσουν τόσο εύκολα. Ο Ιωνικός έρχεται με δυνατές πλάτες πίσω του. Ο Αστέρας είναι πολύ έμπειρος για να κάνει το λάθος. Ο Μπέος ξέρει να φτιάχνει ομάδες. Μας έμειναν ο Απόλλωνας με τις γνωστές αυτοκαταστροφικές τάσεις και ο Παναιτωλικός, αν κερδίσει τα μπαράζ, γιατί διαφορετικά προβλέπουμε ότι θα χρυσώσουν το χάπι της Ξάνθης για τον περσινό υποβιβασμό της…\nΥ.Γ.7: Δεν είναι και πολύ πιθανό να συνεχίσει στην Ελλάδα ο Γιαννίκης, όχι τόσο λόγω της οικογένειάς του που είναι στη Γερμανία, αλλά γιατί αν βάλεις κάτω τα πράγματα ψύχραιμα, από τη μία έχεις να επιλέξεις τη Super League της μιζέριας, της καχυποψίας, των καταγγελιών, όπου λόγο έχουν μόνο οι μεγάλοι και οι υπόλοιποι δεν δικαιούνται να ελπίζουν σε κάτι παραπάνω από τη… «χαρά» της συμμετοχής και από την άλλη το γερμανικό πρωτάθλημα, ακόμα και Γ’ κατηγορίας, με γήπεδα και προσέλευση κόσμου που δεν συγκρίνονται με την Ελλάδα. Είναι θεμιτό να επιθυμείς να γυρίσεις τρέχοντας στη Γερμανία. Το τι θα προτιμήσει, βέβαια, είναι στη δική του κρίση.\nΣωστός ο Γιάννης Γιαννάκης!!!!!!!!!\nJul 29 2021, 10:55 PM\nΣημαίες στη δυτική Ελλάδα ΠΑΣ και Παναιτωλικός\nΒαγγέλης Γυφτόπουλος 29/07/2021 17:36\nΠως διαμορφώνεται ο ποδοσφαιρικός χάρτης στη βορειοδυτική Ελλάδα στις τρεις πρώτες εθνικές κατηγορίες. Στα Γιάννινα μετά τον ΠΑΣ υπάρχει το χάος!\nΟδεύουμε προς τον Αύγουστο και μόνο στη Σούπερ Λίγκα έχει ξεκαθαρίσει το τοπίο σχετικά με τη διεξαγωγή του πρωταθλήματος της νέας περιόδου 2021-22. Στη Β’ Εθνική ακόμη οι ομάδες δεν δήλωσαν όλες συμμετοχή, υπάρχουν εκκρεμότητες με τις άδειες και άλλα τέτοια ζητήματα. Δεν έχει ακόμη γίνουν γνωστές όλες οι ομάδες που θα λάβουν μέρος στη διοργάνωση και ούτε έγινε η κατανομή των ομάδων σε ομίλους. Το ίδιο και στη Γ’ Εθνική, δεν έχει περάσει η προθεσμία για τη δήλωση συμμετοχής, ούτε έγινε ο καταμερισμός των ομάδων σε ομίλους. Απλώς ανακοινώθηκε η έναρξη των αγώνων στις 19 Σεπτεμβρίου. Παρ’ όλα αυτά μπορούμε να παραθέσουμε σήμερα κάποια στοιχεία για το πως διαμορφώνεται ο ποδοσφαιρικός χάρτης στη βορειοδυτική Ελλάδα, από το Αντίρριο Αιτωλοακαρνανίας μέχρι τα βόρεια του νομού Ιωαννίνων και της Κέρκυρας.\nΣτη Σούπερ Λίγκα ο ΠΑΣ και ο Παναιτωλικός είναι οι μοναδικές ομάδες που εκπροσωπούν όχι μόνο την βορειοδυτική Ελλάδα αλλά ολόκληρη την περιοχή της δυτικής Ελλάδας από τα Γιάννινα μέχρι την Καλαμάτα. Είναι οι σημαίες για το ποδόσφαιρο της δυτικής Ελλάδας. Η ιστορική Παναχαϊκή βιώνει τα γνωστά προβλήματα που διαβάζουμε καθημερινά στον Τύπο, ο Πανηλειακός μετά την εποχή Σταυρόπουλου δεν βρήκε τη χαμένη του ταυτότητα. Φωτεινή εξαίρεση η Καλαμάτα, που μετά από κάποια χρόνια απαξίωσης άρχισε να βρίσκει τον δρόμο των επιτυχιών μετά την ανάληψη της ηγεσίας από τον Γιώργο Πρασσά. Η επιστροφή στη Β’ Εθνική είναι η αρχή για την μεγάλη προσπάθεια της «μαύρης θύελλας» να επιστρέψει πάλι στην Σούπερ Λίγκα, από την οποία απουσιάζει πολλά χρόνια.\nΓια τον ΠΑΣ τα έχουμε πει αναλυτικά πολλές φορές, ενώ η επικαιρότητα αποτυπώνεται στις καθημερινές ανταποκρίσεις μας. Στόχος είναι η παραμονή στην κατηγορία και παράλληλα να διατηρήσει την ποιότητα που είχε πέρυσι. Ο «Άγιαξ της Ηπείρου» είναι το καμάρι όλων των Ηπειρωτών, το λάβαρο του κυματίζει παντού και στο πλευρό του βρίσκονται χιλιάδες φίλαθλοι. Θα προσπαθήσει και τη νέα σεζόν να φανεί αντάξιος των προσδοκιών που έχουν οι φίλοι και οπαδοί του. Ο Παναιτωλικός τα τελευταία χρόνια κινδύνευσε με υποβιβασμό και ειδικά την περασμένη σεζόν, που έσωσε την παρτίδα την τελευταία στιγμή, στους αγώνες κατάταξης με την Ξάνθη. Γι’ αυτό ο ηγέτης του «Τιτορμού», Φώτης Κωστούλας, δείχνει αποφασισμένος να τα αλλάξει όλα, κάνοντας την αρχή με την πρόσληψη του Γιάννη Αναστασίου στην τεχνική ηγεσία. Απέφυγε να πάει σε λύσεις με προπονητές που ανακυκλώνονταν στο παρελθόν μεταξύ του Αγρινίου και άλλων ομάδων και προτίμησε έναν άφθαρτο προπονητή, τον Γιάννη Αναστασίου, που θα δουλέψει για πρώτη φορά στην ομάδα. Παράλληλα θα αλλάξουν πολλά στη φιλοσοφία των μεταγραφών και στον τρόπο λειτουργίας της ΠΑΕ. Τα παθήματα έγιναν μαθήματα, με τον Κωστούλα αποφασισμένο για όλα. Από την Δευτέρα ο Παναιτωλικός βρίσκεται στο Καρπενήσι όπου θα κάνει το βασικό στάδιο προετοιμασίας. Αποκτήθηκαν οι Μπράνκο Βργκοτς (Ανόρθωση Κύπρου), Ντέρεκ Κορνέλιους (από ομάδα Vancouver Whitecaps του Καναδά), Ντιέγκο Ροντρίγκες (Έλτσε), Διαμαντής Χουχούμης (Απόλλων Σμύρνης), Μπράιαν Λούι (Πλατένσε)\nΣτη Β’ Εθνική θα αγωνιστούν από τον χώρο της βορειοδυτικής Ελλάδας ο Θεσπρωτός Ηγουμενίτσας και η Α. Ε. Καραϊσκάκης Άρτας. Η τελευταία είναι στη Β’ Εθνική τα τελευταία χρόνια. Πέρσι τερμάτισε στην προτελευταία θέση του υποβιβασμού, αλλά ευνοήθηκε με την αναδιάρθρωση που ψηφίστηκε και έτσι παραμένει στην ενιαία και διευρυμένη Β’ Εθνική. O Θεσπρωτός τα δύο τελευταία χρόνια αγωνίστηκε στη Φούτμπολ Λιγκ και για πρώτη φορά στην Ιστορία του θα αγωνιστεί τη νέα σεζόν στη Β’ Εθνική. Και αυτός ευνοήθηκε από την αναδιάρθρωση, αφού τερμάτισε στην 6η θέση του βορείου ομίλου. Και οι δύο ομάδες είναι στο στάδιο ανασυγκρότησης και σύντομα θα δρομολογηθούν εξελίξεις για την επόμενη ημέρα. Στην Άρτα υπάρχει ακόμη στάση αναμονής, αλλά στην Ηγουμενίτσα υπάρχει κινητικότητα τις τελευταίες ημέρες. Στο τεχνικό τιμ επικεφαλής είναι ο Χουάν Ραμόν Ρότσα, ενώ προστέθηκε ο Παναγιώτης Χατζηπέτρου, ενώ ανακοινώθηκε η ανανέωση συμβολαίων με τους ποδοσφαιριστές Βασίλη Κίναλη, Κρίστιαν Ραμίρεζ, Μπράιαν Γκανσιέρ, Ροντρίγκο Πατσέκο, Απόστολο Σαραντίδη, Γιώργο Γώγο, Κλέοντα Πούφλη, Γρηγόρη Ζιώγα και Νίκο Διγκόζη.\nΣτη νέα Γ’ Εθνική της σεζόν 2021-22, που θα γίνει με λιγότερες ομάδες, από τον νομό Αιτωλοακαρνανίας θα είναι ο Ναυπακτιακός Αστέρας, ο Παναγρινιακός και ο Εθνικός Λουτρού, από τον νομό Λευκάδας ο ιστορικός Τηλυκράτης, από τον νομό Πρέβεζας ο Αχέρων Καναλλακίου και από τον νομό Κέρκυρας η Α. Ε. Λευκίμμης και ο Άγιος Ματθαίος. Δεν θα υπάρχει εκπρόσωπος από τους νομούς Ιωαννίνων και Θεσπρωτίας, αφού τα τοπικά πρωταθλήματα διακόπηκαν λόγω κορονοϊού και δεν ανέβηκαν οι πρωταθλητές των Ενώσεων, όπως τα προηγούμενα χρόνια. Ιδιαίτερη αίσθηση προκαλεί αυτή η απουσία για τον νομό Ιωαννίνων, που έχει πολλά σωματεία, είναι το κέντρο της Ηπείρου. Υπάρχει μόνο ο ΠΑΣ στην Α’ Εθνική, χωρίς εκπροσώπηση σε Β’ και Γ’ Εθνική. Εν ολίγοις, μετά τον ΠΑΣ το χάος. Από την Α’ εθνική πάμε στις ερασιτεχνικές κατηγορίες της τοπικής Ένωσης. Έκανε προσπάθεια η Θύελλα Κατσικά, μια ομάδα με βαριά φανέλα, για να παραμείνει στη Γ’ Εθνική την περασμένη σεζόν, αλλά πήρε αργά μπροστά και έτσι έχασε το τρένο. Άλλωστε ήταν και ένα εξπρές πρωτάθλημα, μόνο με αγώνες του α’ γύρου, κάτι που προκάλεσε αντιδράσεις από πολλά σωματεία.\nΔεν χάθηκαν οι ελπίδες για τον Αχέροντα\nΟ πρωταθλητής του 5ου ομίλου Αχέρων Καναλακίου\nΟ Αχέρων Καναλακίου είναι η πιο οργανωμένη και η καλύτερη ομάδα στον χώρο της βορειοδυτικής Ελλάδας τα τελευταία χρόνια, στην κατηγορία της Γ’ Εθνικής. Στην απελθούσα σεζόν κατέκτησε τον τίτλο στον 5ο όμιλο και έχασε στην τελευταία αγωνιστική των αγώνων κατάταξης την άνοδο στη Β’ Εθνική από τον Ορφέα Ξάνθης. Ο Αχέρων έχει ακόμη ελπίδες να παίξει και στη Β’ Εθνική, αν αποχωρήσουν ομάδες που έχουν προβλήματα ή δεν δηλώσουν συμμετοχή άλλες που ανέβηκαν. Γι’ αυτό στο Καναλάκι όλοι είναι σε αναμονή. Δεν έφυγε κανείς παίκτης και η ομάδα με προπονητή τον Βαγγέλη Τζιάρρα είναι έτοιμη για το επόμενο βήμα. Μετά τα μπαράζ ανόδου έγινε μια μικρή γιορτή με την απονομή του Κυπέλλου για την κατάκτηση του τίτλου στον 5ο όμιλο. Παρέστησαν ο δήμαρχος Πάργας Νικόλαος Ζαχαριάς, ο αρμόδιος αντιδήμαρχος σε θέματα αθλητισμού και πολιτισμού Δημήτριος Μπούσιος, ο πρόεδρος της τοπικής κοινότητας Καναλακίου Γιάννης Δήμας και ο ταμίας της ΕΠΣ Πρέβεζας/Λευκάδας Γιώργος Δημητρίου. «Έτσι όπως ξεκινήσαμε έτσι τελειώνουμε, μια οικογένεια όλοι μαζί» τονίστηκε σε ανακοίνωση του συλλόγου. Τεράστια είναι η συμβολή του προέδρου Χρήστου Λουκούμη. Χωρίς αυτόν δεν θα μπορούσε ο Αχέρων να φτάσει σε αυτά τα επίπεδα. Σε δήλωσή του ο δήμαρχος Πάργας Νίκος Ζαχαριάς τονίζει, μεταξύ άλλων για τον Αχέροντα: «Με εξαιρετικό επαγγελματισμό και απαράμιλλο πάθος διεκδικήσατε με αξιοπρέπεια το όνειρο της ανόδου. Αν και το αποτέλεσμα δεν ήταν αυτό που προσδοκούσαν όλοι οι φίλαθλοι στον δήμο Πάργας, οφείλουμε να σας ευχαριστήσουμε και να σας συγχαρούμε για την προσπάθειά σας».\nΟι υπόλοιπες ομάδες είναι σε κατάσταση αναδιοργάνωσης. Άλλες προσπαθούν να βγάλουν διοικήσεις και να ξεκινήσουν τον προγραμματισμό και άλλες ήδη έκαναν τις πρώτες κινήσεις ενίσχυσης για τη νέα σεζόν. Μεγάλη κινητικότητα παρατηρήθηκε τον τελευταίο καιρό στον Τηλυκράτη Λευκάδας. Η διοίκηση του Θανάση Καραγιάννη προσέλαβε στην τεχνική ηγεσία έναν παλιό γνώριμο, τον Ανδρέα Παντζιαρά, με τον οποίο η ομάδα ανέβηκε στη Γ’ Εθνική το 2017. Χώρισαν οι δρόμοι με τον Γιάννη Νταλακούρα. Ανακοινώθηκαν η απόκτηση των ποδοσφαιριστών Δημήτρη Παναγιωτόπουλου, Γιώργου Μπιμπισίδη, Γιάννη Μπαγκαλιάνη και η παραμονή στην ομάδα των Θοδωρή Περιστέρη, Βασίλη Βλάχου, Τάσου Βρεττού, Αλέξανδρου Κολοβού, Αλέξανδρου Λέτσου, Δημήτρη Αλωπούδη και του αρχηγού Σπύρου Καταγή. Θα ακολουθήσουν και άλλες ανακοινώσεις, καθώς στη Λευκάδα θέλουν να σηκώσουν ψηλότερα τον πήχη στη νέα σεζόν.\nΚινητικότητα στην ιστορική Αναγέννηση Άρτας\nΟ Χρήστος Μήτσιος υπογράφει στην Αναγέννηση Άρτας\nΣτην ιστορική Αναγέννηση Άρτας η προετοιμασία για τη νέα σεζόν ξεκίνησε με την είσοδο του επενδυτή Θωμά Μωραίτη, εξελέγη νέα διοίκηση, αλλά γρήγορα προέκυψαν προβλήματα. Ήδη παραιτήθηκαν οι Θωμάς Μωραίτης, Σπύρος Μάγρας από το διοικητικό συμβούλιο. Ο πρώτος δήλωσε ότι δεν μπορεί να διοικήσει, καθώς κάποιες αποφάσεις του δεν εγκρίθηκαν από το διοικητικό συμβούλιο, και ζητά έκτακτη γενική συνέλευση των μελών για να εκλεγεί διοίκηση με δικούς του ανθρώπους. Στον….αέρα είναι η πρόσληψη του προπονητή Σταύρου Παπανδρέου. Όμως τα υπόλοιπα μέλη του διοικητικού συμβουλίου δεν κάνουν πίσω και μόνο η παραίτηση δεν είναι στη σκέψη τους. Το τελευταίο τριήμερο η μία ανακοίνωση διαδεχόταν την άλλη, με ανανέωση συνεργασίας παικτών που υπήρχαν στην ομάδα και άλλων που αποκτήθηκαν. Προφανώς η κίνηση με τον Πατρινό επιχειρηματία Θωμά Μωραίτη, που δραστηριοποιείται επιχειρηματικά στην Άρτα, να αναλάβει την Αναγέννηση πέφτει στο κενό. Όπως τουλάχιστον φαίνεται με τις τελευταίες εξελίξεις. Για τα προβλήματα που προέκυψαν στο διοικητικό πεδίο υπήρξε παρέμβαση του συλλόγου βετεράνων ποδοσφαιριστών της Αναγέννησης, που σε σχετική ανακοίνωση επισημαίνονται και τα εξής: «Εκεί που νομίζαμε ότι κάτι άλλαξε προς το καλύτερο, δεν πέρασε ούτε μήνας και βλέπουμε παραιτήσεις, κόντρες, διαφωνίες που μόνο κακό κάνουν στο σωματείο και κατ’ επέκταση στους φιλάθλους, στους οπαδούς, σε ολόκληρη την πόλη. Ευχόμαστε από την καρδιά μας να πρυτανεύσει η λογική και να παρθούν γενναίες αποφάσεις, αποφάσεις που θα έχουν γνώμονα μόνο το καλό της Αναγέννησης. Ας σκεφτούν κάποιοι ότι πριν εξήντα χρόνια κάποιοι άλλοι έβαλαν το “εγώ” τους κάτω από το μεγάλο “εγώ» της ομάδας και δημιούργησαν την Αναγέννηση που μεγαλούργησε». Πάντως η διοίκηση της Αναγέννησης ανακοίνωσε την παραμονή των ποδοσφαιριστών Παναγιώτη Κραμπή, Βασίλη Παπαρούνη, Ντίνο Γρηγορίου, Νεκτάριο Χεμπέγια, Φώτη Σχισμένο, Γιάννη Γούλα, Δημήτρη Παπακίτσο, Παναγιώτη Μπότσαρη, Χρήστου Μήτσιου, Άκη Μαργώνη. Επίσης ανακοινώθηκε ότι στο τεχνικό τιμ θα είναι οι Ηλίας Ρούσσας και Χρήστος Αράπης.\nΠαρέμεινε προπονητής ο Β. Ξανθόπουλος\nΑς δούμε τι γίνεται και στα υπόλοιπα σωματεία. Στον Ναυπακτιακό Αστέρα εντός των ημερών θα ανακοινωθεί το νέο διοικητικό σχήμα για να τρέξουν οι υπόλοιπες εξελίξεις. Ο Παναγρινιακός Αγρινίου ανακοίνωσε την ανανέωση συνεργασίας με τον προπονητή Βασίλη Ξανθόπουλο. Στασιμότητα επικρατεί στον Αμβρακικό Λουτρού, που ήταν η έκπληξη της περασμένης σεζόν, εξασφαλίζοντας άνετα την παραμονή. Στην τεχνική ηγεσία της Λευκίμμης Κέρκυρας προσλήφθηκε ο Αντώνης Δρακόπουλος, καθώς αποχώρησε ο Πάνος Κορομπόκης. Επίσης ανανεώθηκε η συνεργασία και με τους ποδοσφαιριστές Χρήστο Γαστεράτο, Κώστα Κυπτίου, Λόρι Λαμτσάι, Σταμάτη Σμοίλη, Αλέξανδρο Γαρδικιώτη, Χρήστο Βλάσση, Βαγγέλη Τσεβανέδη, Γιάννη Βασιλάκη. Επίσης προωθήθηκε από την ακαδημία στην ανδρική ομάδα ο Γιάννης Τότο. Τέλος, στον Άγιο Ματθαίο Κέρκυρας συνεχίζει η διοίκηση του Σπύρου Κουρή και ξεκίνησε ο σχεδιασμός με την παραμονή του προπονητή Σάββα Σιδερόπουλου και το ξεσκαρτάρισμα του έμψυχου δυναμικού.\nΟλοκληρώνοντας τον σχεδιασμό του νέου ποδοσφαιρικού χάρτη της βορειοδυτικής Ελλάδας ενόψει της νέας σεζόν 2021-22, παραθέτουμε και τις ομάδες που έχει ο κάθε νομός στις τρεις εθνικές κατηγορίες. Ο νομός Αιτωλοακαρνανίας έχει τον Παναιτωλικό στη Σούπερ Λίγκα, τους Παναγρινιακό, Ναυπακτιακό Αστέρα, Αμβρακικό Λουτρού στη Γ’ Εθνική. Ο νομός Ιωαννίνων έχει μόνο τον ΠΑΣ στη Σούπερ Λίγκα, ο νομός Θεσπρωτίας τον Θεσπρωτό στη Β’ Εθνική, ο νομός Κέρκυρας την ΑΕ Λευκίμμης και τον Άγιο Ματθαίο στη Γ’ Εθνική, ο νομός Άρτας την Α. Ε. Καραϊσκάκης στη Β’ Εθνική και την Αναγέννηση στη Γ’ Εθνική, ο νομός Πρέβεζας τον Αχέροντα Καναλακίου στη Γ’ Εθνική, ο νομός Λευκάδας τον Τηλυκράτη στη Γ’ Εθνική.\nΑναδημοσίευση από τη σημερινή έντυπη έκδοση του “Ηπειρωτικού Αγώνα”\nAug 12 2021, 08:45 PM\nΤο…σίριαλ του καλοκαιριού με πρωταγωνιστή τον Πέδρο Κόντε\nΒαγγέλης Γυφτόπουλος 12/08/2021 15:53\nΟ «Η.Α» μέσα από δικά του δημοσιεύματα καταγράφει την εξέλιξη της υπόθεσης που είχε τελικά αίσιο τέλος\nΟ Πέδρο Κόντε ήταν το μεταγραφικό σίριαλ του φετινού καλοκαιριού, που τελικά είχε αίσιο τέλος. Ο Ισπανός φορ υπέγραψε διετές συμβόλαιο, ξεκίνησε προπονήσεις και αναμένεται να βοηθήσει σημαντικά την ομάδα επιθετικά, στο δύσκολο πρωτάθλημα της Σούπερ Λίγκας που θα ξεκινήσει το άλλο Σαββατοκύριακο. Ας δούμε κάποια ….επεισόδια από το σίριαλ Κόντε ανά χρονική περίοδο, όπως καταγράφηκαν μέσα από τα ρεπορτάζ του «Η.Α».\nΑπό την άνοιξη υπήρχαν φήμες ότι ο Χριστοβασίλης θέλει να επαναφέρει τον Κόντε στον ΠΑΣ, αλλά φαινόταν ως…. ανέκδοτο, δεδομένου ότι οι αμοιβές που δίνονται στα Ηνωμένα Αραβικά Εμιράτα είναι μεγάλες και είναι δύσκολο μικρομεσαία ελληνική ομάδα να δελεάσει έναν ποδοσφαιριστή. Όμως τα καλύτερα σενάρια τα γράφει η ίδια η ζωή. Παραθέτουμε ανά περιόδους σχετικά δημοσιεύματα του «Η.Α».\n23-6-2021: «Γύρω από τα μεταγραφικά υπάρχουν πολλά σενάρια. Τελευταία, ακούστηκε, ό,τι αν ο παλιός άσσος της ομάδας Πέδρο Κόντε αποχωρήσει από τα Αραβικά Εμιράτα, θα συνεχίσει την καριέρα του πάλι στον ΠΑΣ. Σενάρια υπάρχουν για τον Αλμπάνη της ΑΕΚ, για τον Λύρατζη του ΠΑΟΚ και για άλλους. Κλεισμένοι φέρονται οι Καραχάλιος του Λεβαδειακού και Καραγιάννης του Παναθηναϊκού. Θα ανακοινωθούν από 1 Ιουλίου και μετά, όταν ανοίξει επίσημα η μεταγραφική αυλαία. Χθες διέρρευσε, ότι είναι πιθανόν να λυθεί το συμβόλαιο με τον Νάουμετς για να επιστρέψει στην πατρίδα του την Ουκρανία».\n6-7-2021: «Αναζωπυρώθηκαν τις τελευταίες ημέρες τα σενάρια επιστροφής του Πέδρο Κόντε και της απόκτησης του κολομβιανού επιθετικού Χουάν Χοσέ Περέα, σε περίπτωση που αυτός μείνει ελεύθερος από τον Παναθηναϊκό. Ο Περέα την περασμένη σεζόν ήταν δανεικός στον Βόλο με 31 συμμετοχές και τρία γκολ. Τα δημοσιεύματα για τον Κόντε (ο Η.Α. είχε αποκαλύψει το ενδιαφέρον στο φύλλο της 23ης Ιουνίου 2021) έκαναν «κλικ» στον φίλαθλο κόσμο και θα είναι μεγάλη επιτυχία για τον πρόεδρο Γιώργο Χριστοβασίλη αν ξαναφέρει στην ομάδα τον μεγάλο κανονιέρη. Βέβαια τα χρήματα που ξοδεύουν για μεταγραφές ομάδες των αραβικών εμιράτων είναι αστρονομικά σε σχέση με τα ελληνικά δεδομένα και ειδικά του ΠΑΣ, αλλά αν θελήσει ο ίδιος να αποχωρήσει και να επιστρέψει στην Ευρώπη, η περίπτωση ΠΑΣ είναι ιδανική. Λέγεται ότι σφήνα στον Κόντε μπήκε και ο Ατρόμητος, αλλά ο Πέδρο με τη γυναίκα του θέλουν Γιάννινα, καθώς εδώ πέρασαν δύο υπέροχα χρόνια. Ο Χριστοβασίλης θέλει να κάνει την υπέρβαση στην περίπτωση αυτή, προσδοκώντας και πωλήσεις των εισιτηρίων διαρκείας, όταν τελικά τεθούν σε κυκλοφορία. Δεν είναι εύκολη αυτή η μεταγραφή, αλλά από πηγές του ΠΑΣ διαχέεται ότι ο πρόεδρος το παλεύει…».\n8-7-2021: «Μία φωτογραφία με τη φανέλα του ΠΑΣ, που κοινοποίησε σε σελίδα κοινωνικής δικτύωσης ο Πέδρο Κόντε, άναψε νέες φωτιές στα Γιάννινα και κυρίως στις τάξεις των φιλάθλων, περιμένοντας οι φήμες περί επιστροφής του στον «Άγιαξ της Ηπείρου» να γίνουν πράξη. Κάποιοι εξέλαβαν αυτή την ενέργεια ως σινιάλο ότι κάτι μπορεί να γίνει. Και όπως γίνεται συνήθως στις σελίδες κοινωνικής δικτύωσης, από το πουθενά δημιουργείται θέμα. Η φημολογία για επιστροφή Κόντε υπάρχει από καιρό στα Γιάννινα. Θα φανεί στη συνέχεια κατά πόσο όλα αυτά έχουν κάποια βάση…».\n13-7-2021: «Στάσιμο είναι το θέμα με τον Πέδρο Κόντε. Ο Ισπανός φορ ψάχνει για ομάδα στα Αραβικά Εμιράτα. Όσο θα είναι ελεύθερος, θα υπάρχουν και οι ελπίδες να επιστρέψει στον ΠΑΣ. Αν όμως βρει αυτό που θέλει δεν υπάρχει περίπτωση να αφήσει την Αραβία για τον «Άγιαξ της Ηπείρου». Αν όμως εκεί δεν εκπληρωθούν οι επιθυμίες του και αποφασίσει να επιστρέψει στην Ευρώπη, θα μπορεί να έχει ελπίδες η τοπική ομάδα για να τον κάνει δικό της. Ο Κόντε έχει μιλήσει αρκετές φορές με τον πρόεδρο του ΠΑΣ Γιώργο Χριστοβασίλη, αλλά δεν έγινε επί του παρόντος κάποιο βήμα μπροστά…».\n23-7-2021: «Μεγάλος στόχος παραμένει ο Πέδρο Κόντε. Μια υπόθεση που απασχολεί τον τελευταίο μήνα τον ΠΑΣ Γιάννινα και έχει ανεβάσει στα ύψη το ενδιαφέρον των φιλάθλων. Τα νεότερα που έρχονται από την υπόθεση αυτή είναι η συμφωνία του Ισπανού στράικερ να ξαναφορέσει τη φανέλα του ΠΑΣ, εφόσον δεν βρει ομάδα στα Αραβικά Εμιράτα. Αυτός είναι και ο αστερίσκος της συμφωνίας. Αν βρει νέα ποδοσφαιρική στέγη θα συνεχίσει εκεί. Αν δεν βρει, θα ετοιμάσει βαλίτσες για τα Γιάννινα, αφού έχει συμφωνήσει στο οικονομικό και σε όλους τους όρους του συμβολαίου που του προτάθηκε από τον πρόεδρο του ΠΑΣ Γιώργο Χριστοβασίλη…».\nΑυτά είναι κάποια ενδεικτικά δημοσιεύματα του καλοκαιριού για την υπόθεση Κόντε. Ώσπου την περασμένη Δευτέρα έγινε η υπέρβαση με την επίτευξη της συμφωνίας. Όταν στις 23 Ιουνίου 2021 γράψαμε για πρώτη φορά περί ενδιαφέροντος για Κόντε, τα σχόλια στο διαδίκτυο έδιναν και έπαιρναν περί μυθοπλασίας. Και με το δίκιο τους οι περισσότεροι φίλαθλοι είχαν τις επιφυλάξεις τους. Όμως, όπως γράφουμε και παραπάνω, τα καλύτερα σενάρια τα γράφει η ζωή. Αυτό που φάνταζε ως ανέκδοτο τον Ιούνιο, είναι πλέον πραγματικότητα. Ο Κόντε επέστρεψε στον ΠΑΣ για να στείλει και πάλι τον κόσμο στα κάγκελα. Στη διετία 2016-18 είχε 51 συμμετοχές και 27 γκολ. Η δεύτερη μεταγραφή του Ισπανού στράικερ έγινε μετά τιμών και εν μέσω αποθέωσης από τον κόσμο του ΠΑΣ. Το βράδυ της περασμένης Δευτέρας τον αποθέωσαν οι φίλαθλοι στο στάδιο «Ζωσιμάδες», όπως και προχθές το απόγευμα στο ΠΕΑΚΙ που έκανε την πρώτη προπόνηση. Η πρώτη μεταγραφή, το καλοκαίρι του 2016, ήταν λίγο περίεργη. Ήρθε στα Γιάννινα ως ένας άσημος παίκτης από ομάδα Γ’ Εθνικής, σε σημείο που θα δεχθεί κριτική ο Χριστοβασίλης, ότι «ψώνισε από πανέρι και όχι από το πάνω ράφι». Το βαρύ βιογραφικό είχε ο αείμνηστος Μαμπουλού που είχε παρουσίες σε γνωστές ομάδες της Γαλλίας. Όμως, όπως λέει και ο λαός, άλλος είχε το όνομα και άλλος τις χάρες.\nΠΩΣ ΕΓΙΝΕ Η ΜΕΤΑΓΡΑΦΗ ΤΟ 2016\nΈχει ενδιαφέρον να γυρίσουμε λίγο τον χρόνο πίσω και να δούμε πως έγινε αυτή η μεταγραφή.\nΑπό γραφείο μάνατζερ προτάθηκε ο Ισπανός επιθετικός που είχε μείνει ελεύθερος από την ισπανική ομάδα Μέριδα που αγωνιζόταν στη Γ’ Κατηγορία. Την Πέμπτη 7 Ιουλίου 2016, μία εβδομάδα πριν από το πρώτο ματς με την Όντ, ο ΠΑΣ ανακοίνωσε την απόκτηση των Μαμπουλού και Κόντε. Στην κοινή γνώμη των Ιωαννίνων, περισσότερο έκανε αίσθηση η μεταγραφή του Μαμπουλού, παρά του Κόντε. Γιατί ο Γάλλος έπαιξε στη Σατορού και τελευταία για δύο χρόνια στην Μπαστιά, γνωστές ομάδες, ενώ ο Ισπανός ήταν στη Μέριδα, ομάδα άγνωστη για τον περισσότερο κόσμο στα Γιάννινα. Η πορεία των δύο παικτών στον ΠΑΣ ήταν εντελώς διαφορετική. Ο Μαμπουλού δεν μπόρεσε να προσαρμοστεί στην ομάδα, παρουσίασε διάφορα προβλήματα, αποχώρησε και δυστυχώς έφυγε και από τη ζωή. Ο Κόντε ήταν τελικά ο μεγάλος θησαυρός και το μεγάλο κεφάλαιο για την ομάδα. Αυτή ήταν η σούπερ μεταγραφή.\nΠΡΩΤΑ ΣΤΟΝ ΠΑΓΚΟ ΚΑΙ ΜΕΤΑ ΒΑΣΙΚΟΣ\nΣτο πρώτο ματς με την Οντ στις 14/7/2016 που έγινε στα Γιάννινα Ο Πετράκης τον χρησιμοποίησε αλλαγή στο 77’ στη θέση του Φερφελή. Σε αυτό το παιχνίδι έκανε ντεμπούτο με τη φανέλα του «Άγιαξ της Ηπείρου». Στο επαναληπτικό παιχνίδι στη Νορβηγία ο Πετράκης τον είχε στην αποστολή αλλά είδε το παιχνίδι από την εξέδρα, καθώς ήταν εκτός 18άδας. Ακολούθησε το δεύτερο παιχνίδι με την Άλκμααρ. Στο πρώτο ματς στην Ολλανδία ο Κόντε κάθισε στον πάγκο με τους Σκόνδρα, Δώνη, Μαμπουλού, Κούτρη, Κολιοφούκα. Στο επαναληπτικό παιχνίδι με την Άλκμααρ τον ξεκίνησε στην ενδεκάδα και μάλιστα σημείωσε και το γκολ με το οποίο είχε προηγηθεί ο ΠΑΣ 1-0. Ήταν το πρώτο γκολ με τον ΠΑΣ και το πρώτο ευρωπαϊκό της καριέρας του. Από τότε δεν ξαναβγήκε από βασικός. Κάπως έτσι ξεκίνησε η καριέρα στον ΠΑΣ του Πέδρο Κόντε. Αρχικά σαν μια μεταγραφή της σειράς, που στην πορεία αποδείχθηκε χρυσάφι.\nΠΟΙΟΣ ΕΙΝΑΙ Ο ΠΕΔΡΟ ΚΟΝΤΕ\nΟ Πέδρο Κόντε γεννήθηκε στις 26/7/1988 σε μια μικρή πόλη 4500 κατοίκων, τη Βιγιαφράγκα, που είναι κοντά στην Κόρδοβα. Έπαιξε σε αρκετές ομάδες της Ισπανίας και εκτός συνόρων βγήκε για πρώτη φορά το 2016 που ήρθε στα Γιάννινα. Άνθρωποι της διπλανής πόρτας οι γονείς του. Σε επιπλοποιείο ο πατέρας του, δουλειές στα χωράφια η μητέρα του. Από μικρό παιδάκι ο Κόντε είχε μια μπάλα δίπλα του. Ο θείος του, ο οποίος έχει φύγει από τη ζωή, ήταν αυτός που τον έκανε να αγαπήσει το ποδόσφαιρο. Όταν αγωνιζόταν στη Μέριδα, η αποστολή επέστρεφε από εκτός έδρας παιχνίδι με τη Μούρθια, η οποία μάλιστα κατέκτησε ως πρώτη την άνοδο στη Σεγκούντα Ντιβιζόν. Η Μέριδα νίκησε 1-0 με γκολ του Πέδρο Κόντε. Κατά την επιστροφή στη βάση, στις 5.30 τα χαράματα, ο οδηγός αποκοιμήθηκε στο τιμόνι και το πούλμαν εξετράπη της πορείας του. Ο Κόντε δεν έπαθε τίποτα, αλλά έξι μέλη της αποστολής, τρεις παίκτες και τρεις του προπονητικού επιτελείου, διακομίστηκαν στο νοσοκομείο. Αυτή ήταν η πιο εφιαλτική στιγμή που έζησε και ο λόγος να αναθεωρήσει για τη ζωή. Έκτοτε δίνει σημασία σε πράγματα που κάποιοι θεωρούν απλά και αναμενόμενα.\nΑπό τη σημερινή (12-8-2021) έντυπη έκδοση του “Ηπειρωτικού Αγώνα”\nSep 22 2021, 09:33 AM\nΣΥΝΕΝΤΕΥΞΗ ΤΟΥ ΠΡΟΕΔΡΟΥ ΜΑΣ Κου ΘΕΟΔΩΡΙΚΑ ΧΡΙΣΤΟΔΟΥΛΟΥ ΣΤΟΝ ΘΕΜΗ ΣΙΝΑΝΟΓΛΟΥ ΣΤΟ "ΦΩΣ ΤΩΝ ΣΠΟΡ"\n(Το Σάββατο 18.09.21 πριν τον αγώνα ΠΑΣ ΓΙΑΝΝΙΝΑ - ΠΑΟ)\nΣΥΝΕΝΤΕΥΞΗ ΤΟΥ ΠΡΟΕΔΡΟΥ ΜΑΣ Κου ΘΕΟΔΩΡΙΚΑ ΧΡΙΣΤΟΔΟΥΛΟΥ ΣΤΗΝ ΒΙΚΥ ΜΙΧΕΛΗ ΤΗΣ ΑΘΛΗΤΙΚΗΣ ΕΦΗΜΕΡΙΔΑΣ "ΠΡΩΤΑΘΛΗΤΗΣ'\n(Το Σάββατο 18.09.21 μετά τον αγώνα ΠΑΣ ΓΙΑΝΝΙΝΑ - ΠΑΟ)\nNov 22 2021, 07:18 PM\n«O φετινός ΠΑΣ Γιάννινα θα πήγαινε για πρωτάθλημα, σε άλλη χώρα κι εκτός Ελλάδας»\nΚώστας Πλιάτσικας Κώστας Πλιάτσικας\nΟ πρόεδρος του ιστορικότερου συνδέσμου οπαδών («Blue Vayeros») του «Άγιαξ της Ηπείρου», Χριστόδουλος Θεοδωρίκας, σχολιάζει στο SDNA την απίστευτη νίκη της ομάδας των Ιωαννίνων στο «Κλεάνθης Βικελίδης» και την πορεία της στην κούρσα της Super League.\nΟύτε ο πιο αισιόδοξος οπαδός του ΠΑΣ Γιάννινα, ασφαλώς δεν περίμενε πως η αγαπημένη του ομάδα, θα στήσει ένα τρελό…πάρτι από γκολ στο «Κλεάνθης Βικελίδης» το απόγευμα του Σαββάτου (20/11) και θα ρίξει ούτε ένα, ούτε δύο, αλλά πέντε γκολ (!) στον Άρη!\nΗ ομάδα του Ηρακλή Μεταξά έγραψε ιστορία, «τρέλανε» τους φίλους της (και όχι μόνο) και εξελίσσεται σε «δήμιο» των λεγόμενων μεγάλων ομάδων εάν θυμηθούμε και τις φετινές νίκες με αντιπάλους τον ΠΑΟΚ και τον Παναθηναϊκό.\nΤο SDNA επικοινώνησε με τον πρόεδρο του ιστορικότερου συνδέσμου οπαδών («Blue Vayeros») του ΠΑΣ Γιάννινα, Χριστόδουλο Θεοδωρίκα, ο οποίος μας είπε αρκετά και ενδιαφέροντα με επίκεντρο την επική νίκη των Ηπειρωτών στο Χαριλάου.\n«Σίγουρα κανείς από εμάς δεν περίμενε μια τόσο μεγάλη σε έκταση νίκη μέσα στην έδρα του Άρη. Πιστεύαμε ότι θα πηγαίναμε και μπορούσαμε να πάρουμε ένα πολύ καλό αποτέλεσμα, αλλά όχι με αυτό το σκορ.\nΝα θυμίσω πως το καλοκαίρι παίξαμε φιλικό με τον Άρη στο Κλεάνθης Βικελίδης και παρότι ήμασταν καλύτεροι σε ένα μεγάλο διάστημα του αγώνα χάσαμε με 4-1 κι έχοντας αποβληθεί ο Κάργας. Τον…έχουμε τον Άρη ως αντίπαλο, σίγουρα όμως αυτό το 0-5 είναι ένα σπάνιο σκορ».\n- Για τις μεγαλύτερες νίκες στην ιστορία του ΠΑΣ και εκείνες που του έχουν μείνει πιο έντονα χαραγμένες στη μνήμη: «Πιο παλιά έχουμε νικήσει 5-0 την ΑΕΛ τη σεζόν 78/79. Άλλες δύο μεγάλες νίκες ήταν το 5-1 με το Αιγάλεω το 83-84 και το 5-1 με τον Ατρόμητο το 76-77.\nΣίγουρα αξέχαστες είναι οι νίκες που έχουμε κάνει με τον ΠΑΟΚ στην Τούμπα συμπεριλαμβανομένης και της φετινής, καθώς και οι περυσινές τρεις νίκες κόντρα στον Παναθηναϊκό».\n- Για τη…γεύση που τους αφήνει η φετινή πορεία του ΠΑΣ Γιάννινα:\n«Η ομάδα διαγράφει μια πολύ καλή πορεία. Εάν ήμασταν σε άλλη χώρα, ο φετινός ΠΑΣ θα πήγαινε για το πρωτάθλημα. Εδώ όμως δεν υπάρχει περίπτωση να σε αφήσουν και να μην σου βάλουν εμπόδια.\nΣτο Κύπελλο μείναμε εκτός διοργάνωσης με ένα πέναλτι που δεν υπήρχε ούτε κατά διάνοια. Θέλουμε να δούμε την ομάδα μας να συνεχίσει να παίζει ποιοτικό ποδόσφαιρο και να φτάσει όσο το δυνατόν ψηλότερα στο πρωτάθλημα».\n«Απαιτητικό το κοινό στα Γιάννενα»\n- Για τη γκρίνια που έκανε την εμφάνισή της στο ξεκίνημα της φετινής σεζόν στα Γιάννενα με αφορμή τον αμυντικό τρόπο παιχνιδιού του ΠΑΣ: «Στα Γιάννενα έχουμε ένα απαιτητικό ποδοσφαιρικό κοινό. Πολλοί έχουνε μεγαλώσει κι έχουν παραστάσεις από τη μεγάλη ομάδα του ΠΑΣ τη δεκαετία του ΄70.\nΟ φετινός ΠΑΣ σταδιακά ανεβάζει…ταχύτητα και δεν είναι όσο σφιχτός παρουσιαζόταν στο ξεκίνημα της σεζόν. Αναπτύσσεται πολύ καλά και συνδυάζει το καλό ποδόσφαιρο με θετικά αποτελέσματα».\n- Για την…προαγωγή του άλλοτε δικού τους Αργύρη Γιαννίκη στον πάγκο της ΑΕΚ: «Πρόκεται για έναν καλό άνθρωπο και αξιόλογο προπονητή»\n- Για την επιστροφή του κόσμου στις εξέδρες εν μέσω της πανδημίας: «Ο κόσμος είναι ακόμα φοβισμένος τουλάχιστον εδώ στα Γιάννενα. Δεν έχουμε ακόμα την προσέλευση που θέλουμε να βλέπουμε στους Ζωσιμάδες. Τα κρούσματα είναι πολλά στην πόλη και πολλοί είναι αυτοί που κυκλοφορούν για τα απολύτως αναγκαία».\nΕκδοση Lo-Fi Η Ώρα είναι: 23rd January 2022 - 02:11 PM


Απέκτησε Σαμουρέλη ο Κάδμος – Infobasket\nΑπέκτησε Σαμουρέλη ο Κάδμος\n02/08/2014 02/08/2014 infobasket ΚΑΔΜΟΣ ΘΗΒΑΣ, Σαμουρέλης\nΣε μία σημαντική κίνηση προχώρησε ο Κάδμος καθώς προχώρησε στην απόκτηση του Γιώργου Σαμουρέλη. Ο 30άχρονος σέντερ αναμένεται να βοηθήσει με την εμπειρία του την ομάδα της Θήβας .\n«Μια σημαντική μεταγραφική προσθήκη για την ομάδα μας που θωρακίζεται στην φροντ-λαιν με την απόκτηση του Γιώργου Σαμουρέλη! Γεννημένος το 1984 και με ύψος 2.04 αγωνίζεται στις θέσεις “4” και “5”. Ξεκίνησε την καριέρα του από τον Αίαντα Ευόσμου και ανδρώθηκε στη συγκεκριμένη ομάδα καθώς αγωνίστηκε σχεδόν 10 χρόνια σε Α2, Β και Γ εθνική.\nΠαράλληλα υπήρξε μέλος εθνικών ομάδων παίδων και εφήβων. Στη συνέχεια αγωνίστηκε σε ΜΕΝΤ, ΟΦΗ, Κεραυνό Αιγίου, ΓΣ Χαλκίδας, Ηρακλή Κοζάνης κερδίζοντας ανόδους σε μεγαλύτερες κατηγορίες, ενώ την περσινή σεζόν φόρεσε τη φανέλα του ΑΟ Αγρινίου στη Γ εθνική.\nΟ ίδιος στις πρώτες του δηλώσεις ευχήθηκε μια νέα χρονιά με υγεία, σκληρή δουλεία και πραγματοποίηση των στόχων της ομάδας. η διοίκηση της ΕΣ Κάδμος εύχεται καλή αγωνιστική χρονιά στον Γιώργο Σαμουρέλη!».\n← Σοκ με Πολ Τζορτζ\nΜέξας: «Μεγάλη ευκαιρία» →


Θεσσαλονίκη : Ανυπόφορο το θερμικό φορτίο το 2100 - Ειδήσεις - νέα - Το Βήμα Online\nΘεσσαλονίκη : Ανυπόφορο το θερμικό φορτίο το 2100\nΈνα “σύστημα προειδοποίησης υγείας από υψηλές θερμοκρασίες” αναπτύχθηκε κι έχει πλέον στα χέρια του ο Δήμος Θεσσαλονίκης, στο πλαίσιο της συμμετοχής του στο ευρωπαϊκό έργο Life Asti.\nΟ καθηγητής του Τμήματος Φυσικής της Σχολής Θετικών Επιστημών του ΑΠΘ Δημήτρης Μελάς με αφορμή το γεγονός περιέγραψε το ζοφερό μέλλον όπως θα διαβάσετε και στο κείμενο.\nΜια πρόταση όμως αρκεί για να μάθουμε τι μας περιμένει: «Η ανάλυση των χρονοσειρών δεδομένων που παρείχε ο Δήμος Θεσσαλονίκης στο ΑΠΘ έδειξε ότι η αύξηση της θερμοκρασίας αυξάνει και τον σχετικό κίνδυνο θανάτου, ο οποίος φτάνει το +60% στους 32 βαθμούς Κελσίου».\nΣτα της πλατφόρμας αυτής, που αποτελεί ένα πολύτιμο εργαλείο, αποτυπώνονται τοπικά θερμικά hot spots και παρέχονται λεπτομερείς πληροφορίες αναφορικά με επικείμενα θερμικά φαινόμενα με περίοδο πρόγνωσης τεσσάρων ημερών.\n“Ως επικεφαλής Ανθεκτικότητας του Δήμου Θεσσαλονίκης χαίρομαι που τα αποτελέσματα του έργου Life Asti δείχνουν ότι οι πολιτικές που έχει επιλέξει να εφαρμόσει ο Δήμος συμβάλλουν στο να γίνει πιο ανθεκτικός”, επεσήμανε ο κ. Κούπκας, τονίζοντας ότι “αρκετά από τα χρηματοδοτούμενα έργα που υλοποίησε και υλοποιεί ο Δήμος Θεσσαλονίκης συμβάλλουν στη μείωση εκπομπών διοξειδίου του άνθρακα (CO2) και στη μείωση της ενεργειακής κατανάλωσης που χρειάζονται τα κτίριά του για θέρμανση και ψύξη”.\nΟ Αντιδήμαρχος Οικονομικών σημείωσε ότι ο Δήμος Θεσσαλονίκης αντιμετωπίζει με ιδιαίτερη σοβαρότητα τα ζητήματα της κλιματικής αλλαγής, της προστασίας του περιβάλλοντος και της ανθεκτικότητας, αξιοποιώντας προς αυτήν την κατεύθυνση ευρωπαϊκά κονδύλια.\n“Ειδικά το έργο Life Asti χρηματοδοτείται από τη ναυαρχίδα των προγραμμάτων της Ευρωπαϊκής Επιτροπής για την προστασία του περιβάλλοντος, το πρόγραμμα LIFE”, ανέφερε ο κ. Κούπκας, προσθέτοντας ότι ο Δήμος Θεσσαλονίκης, αξιοποιώντας μια πληθώρα χρηματοδοτικών εργαλείων, υλοποιεί αυτήν την περίοδο έργα άνω των 10 εκατ. ευρώ.\n“Οι κίνδυνοι για την υγεία που σχετίζονται με την κλιματική αλλαγή και τις ακραίες θερμοκρασίες αναμένεται να αυξηθούν τα επόμενα χρόνια με την αύξηση των θερμοκρασιών.\nΤο έργο Life Asti αποτελεί μια ουσιαστική συμβολή στους ευρύτερους στόχους της στρατηγικής της Ευρωπαϊκής Ένωσης για την αστική προσαρμογή στο φαινόμενο της αστικής θερμικής νησίδας, ιδιαίτερα κατά τις περιόδους καύσωνα του καλοκαιριού.\nΚύριος στόχος του έργου Life Asti είναι η ανάπτυξη ενός συστήματος προειδοποίησης υγείας από υψηλές θερμοκρασίες, που θα εφαρμοστεί στη Θεσσαλονίκη, στο Ηράκλειο και στη Ρώμη και θα στοχεύσει στην ενημέρωση των αρμόδιων αρχών, του ευρύτερου πληθυσμού, των ενδιαφερομένων μελών αλλά και της επιστημονικής κοινότητας”, εξήγησε ο Αντιδήμαρχος Περιβάλλοντος.\n“Τα συστήματα προειδοποίησης υγείας από υψηλές θερμοκρασίες αναπτύσσονται με βάση τη συσχέτιση μεταξύ αισθητής θερμοκρασίας (δείκτης θερμικής δυσφορίας που συνδυάζει θερμοκρασία και υγρασία) και θνησιμότητας.\nXρησιμοποιώντας το σύστημα αστικής πρόβλεψης υψηλής ανάλυσης του Life Asti εκδίδεται προειδοποίηση για κάθε δημοτική κοινότητα της Θεσσαλονίκης”, σημείωσε ο κ. Δημητριάδης.\nΑπό την πλευρά του ο καθηγητής του Τμήματος Φυσικής της Σχολής Θετικών Επιστημών του ΑΠΘ Δημήτρης Μελάς τόνισε: “Η έντονη αστικοποίηση των σύγχρονων κοινωνιών σε συνδυασμό με το φαινόμενο της Αστικής Θερμικής Νησίδας (ΑΘΝ) καθιστά τις συνθήκες διαβίωσης των κατοίκων των πόλεων εξαιρετικά δυσχερείς.\nΠαράλληλα, οι ολοένα αυξανόμενες θερμοκρασίες θα φέρουν πιο πολλά, πιο συχνά και πιο ισχυρά επεισόδια καύσωνα ιδιαίτερα στην περιοχή της Μεσογείου.\nΗ ένταση της ΑΘΝ στη Θεσσαλονίκη ξεπερνά τους 2.5 βαθμούς Κελσίου, ενώ το φαινόμενο επηρεάζει κατά κύριο λόγω τις νυχτερινές ελάχιστες θερμοκρασίες.\nΣε περιόδους καύσωνα αυτό σημαίνει ότι ο ανθρώπινος οργανισμός δεν λαμβάνει την απαραίτητη θερμική ανακούφιση από τις υψηλές θερμοκρασίες της ημέρας, με αποτέλεσμα η θερμική καταπόνηση να επιβαρύνει την υγεία, ιδιαίτερα των ευπαθών ομάδων του πληθυσμού.\nΗ ανάλυση των χρονοσειρών δεδομένων που παρείχε ο Δήμος Θεσσαλονίκης στο ΑΠΘ έδειξε ότι η αύξηση της θερμοκρασίας αυξάνει και τον σχετικό κίνδυνο θανάτου, ο οποίος φτάνει το +60% στους 32 βαθμούς Κελσίου.\nΗ μελλοντική προβολή της ΑΘΝ μαρτυρά ότι στη Θεσσαλονίκη σχεδόν το σύνολο του πληθυσμού θα βιώνει συνθήκες θερμικής δυσφορίας μέχρι το 2100, ενώ η ελάχιστη θερμοκρασία στις μέρες με καύσωνα θα ξεπερνά τους 30 βαθμούς Κελσίου”.


Προβολή καλαθιού Το προϊόν “Drapetomania” έχει προστεθεί στο καλάθι σας.\nΤο Λονδίνο είναι η 2η ποιητική συλλογή του Νίκου Χρυσικόπουλου, μετά τον Ελπήνορα (2016, Μικρή Άρκτος) και αποτελεί το απόσταγμα 5 χρόνων ζωής του ποιητή στην ομώνυμη πόλη.\nΤο Λονδίνο – η 2η ποιητική συλλογή του Νίκου Χρυσικόπουλου – είναι εμπνευσμένη από τα 5 χρόνια ζωής του ποιητή στην ομώνυμη πόλη.\nΟ Χρυσικόπουλος μιλάει για τις δυσκολίες αλλά και τις ομορφιές που βίωσε μετακομίζοντας στη Βρετανική πρωτεύουσα.\nΑπό τη μία ο αναγνώστης συναντάει ποιήματα έντονης νοσταλγίας για την Ελλάδα, την οποία ο ποιητής αποχωρίστηκε το 2010, όπως και ποιήματα τα οποία αναφέρονται στις απαιτήσεις της προσαρμογής σε μία ξένη κουλτούρα.\nΑπό την άλλη, στη συλλογή υπάρχουν ποιήματα για τις σχέσεις που διαμόρφωσε ο ποιητής στο Λονδίνο, και για τις ισχυρές εντυπώσεις που του άφησε τόσο ο τρόπος ζωής στη μοντέρνα μεγαλούπολη, όσο και η πολιτισμική ταυτότητα των Βρετανών.\nΗ συλλογή Λονδίνο περιλαμβάνει μια ποικιλία από ποιητικές φόρμες, που δημιουργούν μια πολύχρωμη τοπιογραφία του σύγχρονου Λονδίνου, όπως το βίωσε ο Χρυσικόπουλος ως Έλληνας φοιτητής κι εργαζόμενος.\nΟ Νίκος Χρυσικόπουλος γεννήθηκε το 1992 στην Αθήνα. Σπούδασε Αγγλική Φιλολογία στο Queen Mary, University of London και έκανε μεταπτυχιακές σπουδές στη Φιλοσοφία στο University College London. Εργάζεται ως καθηγητής Αγγλικής Φιλολογίας στη μέση εκπαίδευση.\nΑνδρέας Γεωργιάδης "Η γέφυρα του Λονδίνου" 2018\nΚωδικός προϊόντος: ΜΑ 15232-80 Κατηγορίες: Βιβλία, Ποίηση Ετικέτες: london, ελπήνωρ, Λονδίνο, νικος, ποίηση, χρυσικοπουλος


Antinazi zone: Κρατική επιχορήγηση εκατομμυρίων θα λάβει η Χρυσή Αυγή εάν απαλλαγούν οι κατηγορούμενοι\nΚρατική επιχορήγηση εκατομμυρίων θα λάβει η Χρυσή Αυγή εάν απαλλαγούν οι κατηγορούμενοι\nΗ εισαγγελική πρόταση στη δίκη της Χρυσής Αυγής σε περίπτωση που γίνει δεκτή και το δικαστήριο απαλλάξει τους κατηγορουμένους για την κατηγορία της σύστασης εγκληματικής οργάνωσης, ανοίγει το δρόμο για την καταβολή της κρατικής επιχορήγησης στο κόμμα.\nΗ εισαγγελική πρόταση στη δίκη της Χρυσής Αυγής σε περίπτωση που γίνει δεκτή και το δικαστήριο απαλλάξει τους κατηγορουμένους για σύσταση εγκληματικής οργάνωσης, ανοίγει το δρόμο για την καταβολή της κρατικής επιχορήγησης στο κόμμα. Η κρατική επιχορήγηση διακόπηκε το 2013 από τη Βουλή. Μάλιστα το 2015 το Συμβούλιο της Επικρατείας έκρινε ότι η απόφαση της Βουλής είναι σωστή, καθώς υπήρχε ο κίνδυνος αυτά τα χρήματα να χρησιμοποιηθούν για δραστηριότητα που είναι αντίθετη στο Σύνταγμα.\nΣύμφωνα με τον ANT1 στην περίπτωση που υπάρξει απαλλακτική απόφαση ή δεν πάρει το χαρακτήρα της εγκληματικής οργάνωσης από την απόφαση του δικαστηρίου τότε η Χρυσή Αυγή υπάρχει πιθανότητα να γίνει το πλουσιότερο κόμμα της βουλής. Και αυτό διότι θα πάρει μαζεμένα 8 εκατ. ευρώ.\nΜάλιστα, κατά το ρεπορτάζ, για το 2019 το ποσό της επιχορήγησης είναι 1.060.000 ευρώ ενώ υπάρχει μία ασφαλιστική δικλείδα για το κράτος καθώς η απόφαση πρέπει να είναι τελεσίδικη. Παράλληλα εάν υπάρξει έφεση σε αυτή την απόφαση τότε θα αναβληθεί για αργότερα η καταβολή της κρατικής επιχορήγησης.\nΥπενθυμίζεται ότι την απαλλαγή όλων των κατηγορουμένων για τις κατηγορίες της διεύθυνσης και ένταξης σε εγκληματική οργάνωση εισηγήθηκε η εισαγγελέας Α. Οικονόμου, χαρακτηρίζοντας «μεμονωμένα περιστατικά» από υποστηρικτές της Χρυσής Αυγής τις πέντε κακουργηματικές πράξεις κατηγορουμένων στην πολύκροτη δίκη. Η εισαγγελέας και για τα πέντε κακουργήματα εκτίμησε ότι δεν προκύπτει καμία σχέση της Χρυσής Αυγής με τα περιστατικά. «Δεν αποδείχτηκε έγκλημα σε βάρος πολιτικών αντιπάλων, ούτε εντολή Μιχαλολιάκου».


Εγώ μαθαίνω Ελληνικά\nΤώρα μπορώ να μιλάω λίγο ελληνικά μετά από δύο χρόνια περίπου. Η ελληνική γλώσσα δεν είναι εύκολη γλώσσα όπως είναι η τσεχική γλώσσα. Στην αρχή είναι πολύ δύσκολο να μιλάτε, να ακούτε και να γράφετε και μετά από δύο χρόνια μπορώ να πω ότι καταλαβένω μονο λίγο.\nΦυσικά υπάρχουν πολλές μηγές των απλών ελληνικών κείμενων όπως τα βιβλία με μικρές ιςτορίες σε απλά ελληνικά ή αυτή η σελίδα στο facebook που ονομάζεται «the real ancient memes». Υπάρχουν επίσις πολλά τραγούδια και είναι καλό να μαθαίνεις τραγούδια. Η τηλεόραση είναι όμως πολύ δύσκολη να καταλαβένεις και το ραδιόφωνο, τώρα συνήθως καταλαβαίνω μόνο το θέμα και τίποτα άλλο.\nΤο καλύτερο είναι να είσαι με τους άνθρουπους που μιλάνε ελληνικά. Να πιείτε λίγο και έξαφνα μιλάτε σε απλά ελληνικά.\nhttps://www.facebook.com/realancient/ Η σελήδα στο facebook\nhttp://cooljugator.com/gr Η σελίδα στο διαδίκτυο με όλες τις ρήμες που χρειάζεστε\nhttp://deltos.gr/stories/ Μικρές Ιστορίες σε Απλά Ελληνικά


sibilla - σίβυλλα: Έχει σχέσεις ο πρώην Δωεδεκαθεϊστής και νυν "Χριστιανός" υπουργός της ακροδεξιάς μνημονιακής κυβέρνησης ΝΔ-ΠΑΣΟΚ με την ισραηλινή εταιρία TEVA; Εισαγγελέας που θα περιφρουρήσει την υγεία των πολιτών και το Σύνταγμα, υπάρχει; Στις μασονικές στοές παίρνουν φάρμακα teva;\nΈχει σχέσεις ο πρώην Δωεδεκαθεϊστής και νυν "Χριστιανός" υπουργός της ακροδεξιάς μνημονιακής κυβέρνησης ΝΔ-ΠΑΣΟΚ με την ισραηλινή εταιρία TEVA; Εισαγγελέας που θα περιφρουρήσει την υγεία των πολιτών και το Σύνταγμα, υπάρχει; Στις μασονικές στοές παίρνουν φάρμακα teva;\n► «Ελάιας Μόσια – Elias Mossia»... Τυχαίο;\n► Ποια είναι η σχέση σας με την Teva, κ. Μόσιαλε;\n► Στελέχη ΠΑΣΟΚ και Ν.Δ. υποκλίνονται στην TEVA\n► Και ο Ρέσλερ «βαποράκι» της Teva, εις βάρος της υγείας μας!...\n► Επικίνδυνο αντικαταθλιπτικό από την ισραηλινή Teva! Τι έχουν να πουν για την Teva οι Μόσιαλος, Λοβέρδος; Έχουν κάποια «σχέση», την «γνωρίζουν»;\n► Και στην Ιταλία έφθασε η ισραηλινή εταιρία με τα γενόσημα…


Πρεμιέρα για το πρώτο αμιγώς ηλεκτρικό Mini στην Αυτοκίνηση | Topspeed\nΩς και 360 ίππους το νέο DS 7, έρχεται στα μέσα του 2023\nΠρεμιέρα για το πρώτο αμιγώς ηλεκτρικό Mini στην Αυτοκίνηση\n· 05/11/2019 ·2 λεπτά ανάγνωση\nΦέτος, συμπληρώνονται 60 χρόνια από τότε που ο Σερ Άλεκ Ισιγόνης δημιουργούσε το πρώτο Mini, ένα μοντέλο που θα έγραφε ιστορία και θα άλλαζε, εν πολλοίς, την πορεία της παγκόσμιας αυτοκίνησης. Σε αυτή την επέτειο, η μάρκα -σήμερα μέλος του BMW Group- η οποία είναι συνυφασμένη με τη διασκεδαστική οδήγηση, τη go – kart αίσθηση, τη χαρακτηριστική σχεδίαση και το εξατομικευμένο στυλ φέρνει στο ελληνικό έδαφος ένα μοντέλο που αλλάζει ξανά την ιστορία της.\nΣτη φετινή έκθεση «ΑΥΤΟΚΙΝΗΣΗ Anytime 2019» που πραγματοποιείται στο Ολυμπιακό Ακίνητο Ξιφασκίας στο Πρώην Δυτικό Αεροδρόμιο Ελληνικού, από τις 9 – 17 Νοεμβρίου, η βρετανική μάρκα θα παρουσιάσει την μεγάλη γκάμα μοντέλων της στο εντυπωσιακό stand (Νο. 16), που θα βασίζεται σχεδιαστικά στη μοναδική και μοντέρνα φιλοσοφία της. Εκεί, πανελλήνια πρεμιέρα θα πραγματοποιήσει το πρώτο αμιγώς ηλεκτρικό MINI Cooper SE, που σηματοδοτεί μία νέα μορφή αστικής μετακίνησης, στην οποία οι οδηγοί θα μπορούν να απολαμβάνουν οδήγηση με μηδενικές εκπομπές ρύπων, με την χαρακτηριστική αίσθηση go-kart.\nΣτο corner των υβριδικών οχημάτων, θα βρίσκεται το ήδη επιτυχημένο ΜINI Cooper S E Countryman ALL4. Το πρώτο plug-in υβριδικό μοντέλο της ΜΙΝΙ, που χάραξε την πορεία για γνήσια ηλεκτρική, διασκεδαστική οδήγηση, γίνεται ακόμη πιο αποδοτικό με αυξημένη ηλεκτρική αυτονομία κατά 30%.\nΤο περιπετειώδες MINI Countryman, που προσφέρει τα υψηλότερα επίπεδα άνεσης, λειτουργικότητας και σπορ οδηγικής αίσθησης ΜΙΝΙ στην πολυτελή SAV κατηγορία, θα βρίσκεται επίσης εκεί για τους λάτρεις των εξορμήσεων και των περιπετειών.\nAbarth: Μια χρονιά γεμάτη επιτυχίες\nAlexandros Fertakis· 11/01/2021\nΚάθε μοντέλο της MINI αναγνωρίζει την αξία της πρώτης εντύπωσης και το νέο MINI Clubman το αποδεικνύει έμπρακτα. Με ξεχωριστή σχεδίαση και μοναδική πρακτικότητα με 6 πόρτες, το νέο μοντέλο που θα βρίσκεται στο stand της ΜΙΝΙ, ταιριάζει σε κάθε σύγχρονο άνθρωπο της πόλης, που επιδιώκει να ζει νέες εμπειρίες, να εμπνέεται από καθετί νέο, να δημιουργεί και να εξελίσσεται καθημερινά.\nΈντονη αίσθηση και αυξημένα επίπεδα αδρεναλίνης αναμένεται να προκαλέσει το νέο MINI John Cooper Works Clubman που θα παρουσιαστεί επίσης για πρώτη φορά. Ένα από τα ισχυρότερα μοντέλα ΜΙΝΙ στη μακρόχρονη ιστορία της μάρκας διατίθεται τώρα με νέο τετρακύλινδρο turbo κινητήρα που αποδίδει 306 hp και υπόσχεται νέες εξαιρετικές επιδόσεις με σύστημα τετρακίνησης ALL4.\nΕξήντα χρόνια συμπληρώθηκαν φέτος μετά το λανσάρισμα του πρώτου μικρού Βρετανικού αυτοκινήτου που έγινε διάσημο σε όλο τον κόσμο χάρη σε μοναδικά προϊοντικά χαρακτηριστικά, όπως η αίσθηση go-kart και η δημιουργική αξιοποίηση χώρου.\nΘέλοντας να σηματοδοτήσει αυτή την εμβληματική επέτειο, η ΜΙΝΙ παρουσιάζει ένα μοντέλο υψηλής αισθητικής που υπογραμμίζει αφενός τις Βρετανικές ρίζες, αφετέρου τον ευέλικτο χαρακτήρα της. Με ιδιαίτερα στοιχεία σχεδίασης και εξοπλισμού, η έκδοση MINI 60 Years υπογραμμίζει τον σπορ χαρακτήρα της μάρκας. Η ειδική έκδοση διατίθεται για το τρίθυρο και το πεντάθυρο MINI, με τέσσερις εκδόσεις κινητήρων για το καθένα και θα βρίσκεται στο stand της ΜΙΝΙ για να το ανακαλύψουν οι φίλοι της μάρκας.\nΗ Bentayga Hybrid, ανοίγει ένα νέο κεφάλαιο στην ιστορία της αυτοκίνησης


Έντεκα νέα προγράμματα ύψους 632,5 εκ. ευρώ για 88.500 ανέργους έως το α' τρίμηνο του 2019(BINTEO) | Stratiotikos GR - ΣΤΡΑΤΙΩΤΙΚΟΣ\nHome ΑΡΘΡΑ ΕΛΛΑΔΑ ΠΟΛΙΤΙΚΗ Έντεκα νέα προγράμματα ύψους 632,5 εκ. ευρώ για 88.500 ανέργους έως το α' τρίμηνο του 2019(BINTEO)\nΈντεκα νέα προγράμματα ύψους 632,5 εκ. ευρώ για 88.500 ανέργους έως το α' τρίμηνο του 2019(BINTEO)\n«Σήμερα, θα σταθούμε ειδικά σε πέντε προγράμματα που αφορούν τρεις μεγάλες ομάδες ωφελουμένων. Πρόκειται για νέους επιστήμονες που είτε θα εργαστούν σε δημόσιες υπηρεσίες είτε θα εργαστούν στον ιδιωτικό τομέα είτε θα λάβουν κατάρτιση που θα αντιστοιχεί στις γνώσεις και τα προσόντα τους. Στόχος των συγκεκριμένων προγραμμάτων είναι η ενίσχυση της εργασίας και η στήριξη της γνώσης» τόνισε η υπουργός. Τρεις δέσμες παρεμβάσεων κατά της ανεργίας ανέλυσε ο υφ. Εργασίας Ν. Ηλιόπουλος\n«Από τη στιγμή που ανέλαβε αυτή η κυβέρνηση, η μεγαλύτερη πρόκληση που κληθήκαμε να αντιμετωπίσουμε και η μεγαλύτερη μάχη που κληθήκαμε να δώσουμε, ήταν η μάχη για την καταπολέμηση και τη μείωση της ανεργίας. Της ανεργίας που εκτοξεύτηκε σε δυσθεώρητα ύψη την περίοδο 2010-2014 και στα μέσα του 2013 είχε φτάσει στο επίπεδο ρεκόρ του 27,9%», θύμισε η υπουργός Εργασίας. «Σήμερα», όπως είπε, «η ανεργία έχει μειωθεί κατά περίπου επτά ποσοστιαίες μονάδες από το σημείο που η κυβέρνηση την παρέλαβε. Σύμφωνα με την ΕΛΣΤΑΤ, το δεύτερο τρίμηνο του έτους, η ανεργία ήταν 19%». «Επί της σημερινής κυβέρνησης, δημιουργήθηκαν πάνω από 300.000 θέσεις εργασίας. Επίσης, σύμφωνα με τα ετήσια τεύχη των στοιχείων που συγκεντρώνει το πληροφοριακό σύστημα "ΕΡΓΑΝΗ", το 70% της αύξησης των θέσεων εργασίας στον ιδιωτικό τομέα είναι πλήρους απασχόλησης», υπογράμμισε η κ. Αχτσιόγλου, επισημαίνοντας ότι τα δεδομένα αυτά «σε καμία περίπτωση δεν μας επιτρέπουν να εφησυχάζουμε. Γνωρίζουμε πολύ καλά το μέγεθος του προβλήματος της ανεργίας για την ελληνική κοινωνία».


«Πριν από λίγο καιρό… δεν έκοψα ταχύτητα» | Drive & Travel – Σε χρόνο dt\t«Πριν από λίγο καιρό… δεν έκοψα ταχύτητα» - Drive & Travel - Σε χρόνο dt\n220 ΔΡΑΣΤΗΡΙΟΤΗΤΕΣ\t3 μήνες πριν Dimitris Mpalis\nΗ προσπάθεια να μειωθούν τα τροχαία ατυχήματα και οι συνέπειές τους, οι θάνατοι και οι σοβαροί τραυματισμοί, δεν πρέπει να είναι πρόσκαιρη.\nΤα τροχαία ατυχήματα παγκοσμίως και στην Ελλάδα σε πολύ μεγάλο βαθμό, αποτελούν μάστιγα και υπάρχουν τρόποι αντιμετώπισής τους με συστηματική ενημέρωση.\nΔυστυχώς, το μάθημα κυκλοφοριακής αγωγής για την οδική ασφάλεια, δεν έχει μπει στα σχολεία και αυτό είναι ένα τρωτό σημείο των ελληνικών κυβερνήσεων διαχρονικά. Πάρκα κυκλοφοριακής αγωγής κατασκευάστηκαν σε όλη τη χώρα, όμως άλλα αξιοποιήθηκαν και άλλα έγιναν πάρκινγκ και γήπεδα ποδοσφαίρου.\nΚατά συνέπεια η ενημέρωση των πολιτών είναι ελλιπής και μόνο από τις κατά καιρούς καμπάνιες του Ινστιτούτου Οδικής Ασφάλειας (Ι.Ο.ΑΣ.) «Πάνος Μυλωνάς», έχουμε δραστηριοποίηση.\nΤελευταίο δείγμα γραφής η καμπάνια με τίτλο «Πριν από λίγο καιρό…», με κυρίαρχο μήνυμα «Κόψε ταχύτητα. Προστάτεψε τη ζωή!». Η καμπάνια υλοποιήθηκε με την υποστήριξη της Αντιπροσωπείας της Ευρωπαϊκής Επιτροπής στην Ελλάδα και εντάσσεται στις εκδηλώσεις που υλοποιεί το Ι.Ο.ΑΣ. στο πλαίσιο της φετινής 4ης Παγκόσμιας Εβδομάδας Οδικής Ασφάλειας του ΟΗΕ (8-14 Μαΐου) που επικεντρώνεται στο θέμα της ταχύτητας.\n«Αν όλοι μείωναν τη μέση ταχύτητά τους κατά 5% θα είχαμε 30% λιγότερους θανάτους στο δρόμο,» επισήμανε η Πρόεδρος του Ι.Ο.ΑΣ., Βασιλική Δανέλλη-Μυλωνά\nΟ αναπληρωτής Επικεφαλής της Αντιπροσωπείας της Ευρωπαϊκής Επιτροπής στην Ελλάδα, Αργύρης Περουλάκης, τόνισε δε ότι είναι «Ένα ακόμα δυνατό μήνυμα που πρέπει να ακουστεί παντού γιατί αφορά τις ζωές μας και τις ζωές των παιδιών μας. Η Ευρωπαϊκή Επιτροπή και το δίκτυο των εκπαιδευτικών teachers4europe θα εντάξει αυτή τη θεματική στην ατζέντα του φέτος με μεγαλύτερη ένταση κι ενθουσιασμό, γιατί οι κακές συνήθειες και συμπεριφορές αντιμετωπίζονται πιο αποτελεσματικά στις μικρές ηλικίες.»\nΚατά τη διάρκεια της εκδήλωσης, σήμερα, η Πρόεδρος του Ι.Ο.ΑΣ. απένειμε τιμητική πλακέτα στην Παραολυμπιονίκη και θύμα τροχαίου, Δήμητρα Κοροκίδα, η οποία τόνισε ότι: «Κανείς μας δεν θέλει να χάσει τη ζωή του ή να μείνει ανάπηρος. Είναι κρίμα να μετράμε τόσες χαμένες ζωές στο δρόμο. Πρέπει όλοι, σαν μια γροθιά, μαζί και με το Ινστιτούτο, να συμβάλλουμε στη μείωση των τροχαίων συμβάντων στη χώρα μας».\nΗ καμπάνια περιλαμβάνει τηλεοπτικό/ ραδιοφωνικό σποτ και αφίσα και έχει την έγκριση του ΕΣΡ για πανελλαδική προβολή ως κοινωνικό μήνυμα.\n100 ετοιμοπαράδοτα Μini με έκπτωση\nΗ Skoda παίρνει ξανά τη θέση της στην Ελλάδα


Μπαράζ κλοπών στα νοτιόχωρα- Συμβουλές - Chios In\nΜπαράζ κλοπών στα νοτιόχωρα- Συμβουλές\n19 Αυγούστου 2019 18 Αυγούστου 2019 chiosin\nΜπαράζ κλοπών σημειώνονται τις τελευταίες μέρες στο νοτιόχωρα της Χίου. Από τον 15Αυγούστο έχουν καταγραφεί σε διαφορετικά χωριά, τουλάχιστον 5 κλοπές κυρίως σε χρήματα. Η έρευνα είναι σε εξέλιξη και χρειάζεται ιδιαίτερη προσοχή στους ενοίκους κατοικιών.\nΟδηγίες της ΕΛ.ΑΣ. για να προστατεύσετε το σπίτι σας:\n-Το σπίτι ή το διαμέρισμα σας να µη δείχνει «εντελώς κλειστό», υποδηλώνοντας έτσι την απουσία σας.\nΤα μεγάλα λάθη που γίνονται και προκαλούνται οι διαρρήκτες:\nΤο όνομά σας είναι στο γραμματοκιβώτιο: Μερικές φορές οι διαρρήκτες απλά τηλεφωνούν στο σπίτι σας (βρίσκοντας το τηλέφωνο από το όνομα που έχετε βάλει στο γραμματοκιβώτιο) για να δουν αν είστε εκεί. Επίσης είναι σημαντικό να αποφεύγετε να λέτε σε αγνώστους στο τηλέφωνο πότε είναι οι πιο βολικές ώρες για να σας βρίσκουν. Μπορεί αυτός που σας τηλεφώνησε να ακούγεται σαν πωλητής αλλά η πραγματικότητα ίσως είναι διαφορετική.\nΗ καθαρίστρια του σπιτιού έχει το δικό της κλειδί: Μπορεί να μην είναι τόσο κακό αυτό από μόνο του γιατί ίσως εμεπιστεύεστε την καθαρίστριά σας. Δεν ξέρετε, όμως, τι λάθος μπορεί να κάνει. Μπορεί να αφήσει κατά λάθος την πόρτα ανοιχτή ή και να βγάλει ένα δεύτερο κλειδί και να το χάσει. Όπως και να’χει η καλύτερη λύση σε αυτό το θέμα είναι να είστε στο σπίτι όποτε έρχεται η καθαρίστρια.\nΚλείνετε όλα τα φώτα του σπιτιού το βράδυ: Ακόμα και αν είστε σπίτι καλό είναι το βράδυ να αφήνετε έστω ένα φως ανοιχτό. Όταν όλα είναι σκοτεινά είναι σαν να δίνετε στους διαρρήκτες την άδεια να μπουν στο σπίτι σας. Παρόλο που οι έρευνες δείχνουν πως οι περισσότερες διαρρήξεις γίνονται στο φως της ημέρας που οι περισσότεροι ένοικοι λείπουν στις δουλειές τους, όταν δεν υπάρχει κανένα φως στο χώρο τη νύχτα τα πράγματα γίνονται λίγο πιο επικίνδυνα.\n← Το ξέφρενο πάρτι έληξε με σύλληψη\nΕπίσκεψη στο αγαπημένο νησί & σκληρή απάντηση →\nΑπίστευτο κι όμως αληθινό: Μετακίνηση ιατρού από το υποστελεχωμένο Σκυλίτσειο\n10 Μαΐου 2020 9 Μαΐου 2020 chiosin\n14 Οκτωβρίου 2021 14 Οκτωβρίου 2021 chiosin


Η Εφορεία Αρχαιοτήτων Πρέβεζας και το Μουσείο Νικόπολης τιμούν τον Αλέξανδρο Φιλαδελφέα | Λευκαδίτικα Νέα - Lefkada News\nΣτον Αλέξανδρο Φιλαδελφέα, τον πρώτο ανασκαφέα της Νικόπολης αφιέρωσαν την παγκόσμια Ημέρα Αρχαιολογίας (η οποία γιορτάζεται το τρίτο Σάββατο του Οκτωβρίου) η Εφορεία Αρχαιοτήτων Πρέβεζας και το Μουσείο Νικόπολης.\nΣτο αφιέρωμά τους παρουσιάζουν στοιχεία από τη δράση του κορυφαίου αρχαιολόγου στην περιοχή μας, καθώς και αποσπάσματα από το ημερολόγιό του. Ο Αλέξανδρος Φιλαδελφέας (ο οποίος γεννήθηκε το 1866 και πέθανε το 1955) ξεκίνησε τις ανασκαφικές του εργασίες στην περιοχή στις 4 Ιουλίου του 1913- εννέα μήνες μόλις μετά από την Απελευθέρωση της Πρέβεζας- στο εκκλησάκι του Αη Γιάννη του Ριγανά.\nΣτη συνέχεια πραγματοποίησε ανασκαφές στις Βασιλικές Α΄ και Β΄, στο Τρόπαιο της Ναυμαχίας του Ακτίου, ενώ το 1924 ίδρυσε το πρώτο Μουσείο στο μουσουλμανικό τέμενος Εσκί Τζαμί που βρισκόταν έξω από το κάστρο του Αγίου Ανδρέα.\nΤο 1926 δημοσίευσε τον τοπογραφικό χάρτη της Νικόπολης. Μετά το 1926, και έως το 1938, οι ανασκαφές της Εταιρείας στη Νικόπολη συνεχίστηκαν από τους Γεώργιο Σωτηρίου και Αναστάσιο Ορλάνδο, κυρίως στη Βασιλική Β΄ (Αλκίσωνος) και τη Βασιλική Γ΄.


Γεωργία Νταγάκη “Το Ίδιο Λάθος” Νέο τραγούδι. | asterasRADIO\nasterasRADIO Μουσικά Νέα Γεωργία Νταγάκη “Το Ίδιο Λάθος” Νέο τραγούδι.\nPrevious Thirty Seconds To Mars τι έκαναν για να αποφύγουν τις υποκλοπές των νέων τραγουδιών\nNext Νατάσσα Μποφίλιου “Στην Επόμενη Ζωή” με νέο τραγούδι.\nΜύρωνας Στρατής “Νόμος” νέο τραγούδι.\n0 thoughts on “Γεωργία Νταγάκη “Το Ίδιο Λάθος” Νέο τραγούδι.”


Safe Medical Cotton Μπατονέτες για παιδιά 56τεμ|tofarmakeiomou.gr\nΠολύ απαλές και απορροφητικές μπατονέτες. Κατάλληλες για τα παιδιά. Σε υγεινή πρακτική συσκευασία.\nΑπό ανώτερης ποιότητας 100% καθαρό, υδρόφιλο βαμβάκι Ιδιαίτερα απαλές και απορροφητικές Με εύκαμπτο στέλεχος Με απόλυτα σταθερά άκρα που δεν ξεφτίζουν και δεν αφήνουν χνούδια Με ριγωτό στικ για καλύτερη σταθερότητα Διατίθενται σε συκευασία 36 τεμαχίων Πολύ απαλές και απορροφητικές μπατονέτες. Κατάλληλες για παιδιά. Σε υγεινή πρακτική συσκευασία.


Spooky Greek Story: Tromaktikes Istories : 14\nΚάτι που θα μπορούσε να ήταν μεταφυσικό, αν και πιστεύω ότι ήταν αστρική προβολή περισσότερο, συνέβη πιο πρόσφατα πριν από κάνα 4άρι χρόνια. Ξυπνάω ένα πρωί, με το σώμα στα πλάγια κοιτώντας προς το μπαλκόνι όταν ξαφνικά νιώθω κάτι να με τραβά και την επόμενη στιγμή βρίσκομαι στο πάτωμα δίπλα από το κρεβάτι. Ένιωθα τόσο ελαφριά, ότι δεν ζύγιζα καθόλου, αλλά παρόλα αυτά δεν μπορούσα να κινηθώ γρήγορα, καθώς ένιωθα κάτι να τραβάει προς τα πίσω. Βλέπω το σώμα μου στο κρεβάτι στη στάση που ανέφερα πιο πάνω. Ασκώντας μεγάλη δύναμη, σκαρφάλωσα στο κρεβάτι για να μπω μέσα στο σώμα μου, όταν κάτι με πέταξε ξανά στο πάτωμα, σαν να με έσπρωξε πάλι έξω από το ίδιο μου το σώμα. Δεν πόνεσα από την πτώση, αυτό το θυμάμαι καλά, όπως και το ότι δεν έβλεπα κάποια οντότητα να με πετάει ή κάτι τέτοιο. Επίσης θυμάμαι ότι δεν υπήρχαν ήχοι, ούτε της πτώσης στο πάτωμα ούτε το τρίξιμο του κρεβατιού.\nΞαναπροσπάθησα άλλη μια φορά να μπω στο σώμα μου και πάλι κάτι με πέταξε στο πάτωμα. Σαν να μην ήθελε να μπω, σα να ήθελε να με αφήσει απέξω. Τελικά ξαναπροσπάθησα και μπήκα και εκείνη την ώρα ξυπνάω -πραγματικά αυτή τη φορά- στη στάση την ίδια που αναφέρω στην αρχή. Θυμάμαι ότι ξύπνησα απότομα, τα μάτια μου άνοιξαν διάπλατα και εκείνη την ώρα ανατρίχιασα συνειδητοποιώντας τι είχε συμβεί. Τότε δεν ήξερα να ερμηνεύσω και νόμιζα πω κάποιος δαίμονας ήθελε να μου πάρει το σώμα.\nΣήμερα, μετά από άλλες 3 παρόμοιες εμπειρίες, πιστεύω ότι επρόκειτο για αστρική προβολή. Το κακό είναι ότι οι επόμενες εμπειρίες μου συνοδεύονταν από μια creepy ατμόσφαιρα με πιο έντονο οπτικό υλικό, τις οποίες κάθε φορά που ανακαλώ στο μυαλό μου, δυσκολεύομαι να κοιμηθώ.\nΚαι η ερώτησή μου είναι: Κατά τη διάρκεια μιας αστρικής προβολής, μεταφερόμαστε σε κάτι παράλληλο με την πραγματικότητα μας και αν ναι, υπάρχει περίπτωση να μη γυρίσουμε πίσω;\nΑναρτήθηκε από Lord Ellanor στις 12:30 μ.μ.\nMitsakos 31 Ιανουαρίου 2013 - 8:31 π.μ.\nΣτην ουσία βρίσκεσαι σε ένα άλλο μέρος. Την αστρικη πλάνη. Αν έχεις αδύναμη θέληση είναι πολύ μεγάλη η πιθανότητα να μην γυρίσεις. Πολλοί0πιστεύουν ότι όσοι νέοι βρίσκονται σε κόμμα, είναι αυτοί που δεν μπορούν να επιστρέψουν στο σώμα τους μετά από μια προβολή.


Η διαδικασία για την εκλογή προέδρου της ΝΔ\nΠρώτη καταχώρηση: Τετάρτη, 18 Νοεμβρίου 2009, 12:26\nΣχεδόν παρόμοια με την διαδικασία των εθνικών εκλογών θα είναι και ο τρόπος εκλογής προέδρου της Νέας Δημοκρατίας, την Κυριακή 29 Νοεμβρίου 2009.\nΟι κάλπες θα ανοίξουν από τις 7 το πρωί και θα παραμείνουν ανοιχτές μέχρι τις 7 το βράδυ.\nΗ εκλογή θα γίνει σε 1.540 εκλογικά τμήματα σε όλη τη χώρα, που θα βρίσκονται σε 1.040 εκλογικά κέντρα, μεταξύ των οποίων είναι δημοτικά καταστήματα, ΚΕΠ, τοπικές οργανώσεις και αίθουσες ξενοδοχείων.\nΓια την ηλεκτρονική υποστήριξη των εκλογών θα υπάρχουν 3.400 ηλεκτρονικοί υπολογιστές.\nΣε περίπτωση που γίνει και επαναληπτική εκλογή αυτή θα πραγματοποιηθεί το Σάββατο 5 Δεκεμβρίου 2009, επίσης από τις 7 το πρωί μέχρι τις 7 το βράδυ.\nΚάθε ψηφοφόρος που θα προσέρχεται στο χώρο της ψηφοφορίας θα παραλαμβάνει ένα έντυπο που θα είναι αίτηση συμμετοχής στην διαδικασία (αίτηση επαναβεβαίωσης - εγγραφή μέλους) θα το συμπληρώνει και θα το υπογράφει.\nΟ ψηφοφόρος θα υποβάλει το έντυπο στον χειριστή της ηλεκτρονικής βάσης δεδομένων του εκλογικού τμήματος ο οποίος θα αναζητεί και θα διαγράφει τον ψηφοφόρο από τον εθνικό κατάλογο, δίνοντάς του τον ειδικό εκλογικό αριθμό του. Ο ψηφοφόρος θα καταβάλει στον εκπρόσωπο της τοπικής οργάνωσης που θα έχει οριστεί το ποσό των δύο ευρώ για τη συμμετοχή του στη διαδικασία και ακολούθως θα ασκεί το εκλογικό του δικαίωμα. Στα εκλογικά τμήματα θα του δίνεται ένας κενός φάκελος και τρία ψηφοδέλτια με τα ονόματα των υποψηφίων. Δεν θα μπαίνει σταυρός, αλλά θα τοποθετείται στον φάκελο το ψηφοδέλτιο με το όνομα του υποψηφίου που επιλέγει ο ψηφοφόρος.\nΕπίσης, οι ψηφοφόροι θα έχουν τη δυνατότητα να επιλέγουν όποιο εκλογικό τμήμα επιθυμούν για να ψηφίσουν, όμως στην επαναληπτική εκλογή (εφόσον αυτή χρειαστεί) θα πρέπει να προσέλθουν στο ίδιο τμήμα.\nΣτην επαναληπτική ψηφοφορία -αν αυτή χρειαστεί- δικαίωμα θα έχουν να συμμετάσχουν μόνο όσοι είχαν ψηφίσει και στην πρώτη ψηφοφορία και μάλιστα στο ίδιο εκλογικό τμήμα.\nΤελευταία ενημέρωση: Τετάρτη, 18 Νοεμβρίου 2009, 12:48


Τσιώλης: «Αν δεν βάζεις γκολ σε τέτοια έδρα…» - Onsports.gr\nOnsports Team\t03 Δεκεμβρίου 2011, 18:56\nΤσιώλης: «Αν δεν βάζεις γκολ σε τέτοια έδρα…»\nΣτα δύο γκολ από στημένες φάσεις στάθηκε ο Σάκης Τσιώλης, τονίζοντας πως εκεί οι παίκτες του Αστέρα Τρίπολης έχασαν την αυτοσυγκέντρωσή τους.\n«Έγινε ένα κλειστό και δυνατό παιχνίδι. Ξέραμε ότι ο ΟΦΗ είναι δυνατός στις στημένες φάσεις και δουλέψαμε όλη την εβδομάδα σε αυτόν τον τομέα. Στα δύο πρώτα γκολ χάσαμε την συγκέντρωσή μας και τα μαρκαρίσματα. Προσπαθήσαμε στη συνέχεια να βάλουμε γκολ σε κάποιες περιπτώσεις, αλλά δεν καταφέραμε να ξαναμπούμε στο παιχνίδι. Συγχαρητήρια στον ΟΦΗ και τον Νίκο Αναστόπουλο, εύχομαι καλή συνέχεια», τόνισε αρχικά ο Έλληνας τεχνικός των Αρκάδων.\nΣε ερώτηση για την αλλαγή του Ουσέρο με τον Μπρέσκα, πριν το τέλος του ημιχρόνου, εξήγησε: «Βλέποντας ότι ο ΟΦΗ πίεζε πολύ, κάναμε αλλαγή τακτικής για να πιέσουμε στον κενό χώρο. Ήταν ζήτημα τακτικής».\nΓια το πώς είδε τον ΟΦΗ, σημείωσε: «Ο ΟΦΗ έπαιξε πολύ καλά, με αγωνιστικότητα και πάθος, έχει παίκτες που κάνουν τη διαφορά. Αν δεν είσαι προετοιμασμένος θα έχεις πρόβλημα απέναντί του. Βρεθήκαμε 4-5 φορές κοντά στο γκολ, όμως αν δεν βάζεις γκολ σε τέτοια έδρα, δεν παίρνεις αποτέλεσμα. Αν αφαιρέσουμε τις φάσεις των δύο γκολ, θεωρώ πως είδαμε δύο ισοδύναμες ομάδες, τόσο στη δύναμη όσο και στην κατοχή μπάλας».\n1 λεπτό πριν Δέος: Δείτε το μαχητικό αεροσκάφος στο νέο Top Gun! (pic)\n15 λεπτά πριν Σαν σήμερα: Όταν ο «καλπάζων συνταγματάρχης» έφυγε από τη ζωή (photo)\n31 λεπτά πριν Η Euroleague υποχρεώνει την Γκραν Κανάρια να αλλάξει παρκέ\n45 λεπτά πριν Διαγράφονται αμφισβητούμενες οφειλές προς ασφαλιστικά ταμεία


Πιγκάλ classic μπλέ ματ 38cm, ESTIA – E-Carousel\nΠιγκάλ classic μπλέ ματ 38cm, ESTIA\nΠιγκάλ σε μπλέ ματ χρώμα. Μεταλλικό και βαμένο με ηλεκτροστατική βαφή για μεγάλη διάρκεια ζωής και αντοχή στην υγρασία. Διαθέτει πλαστική βάση για να μην οξειδώνεται το μεταλλικό σώμα και πλαστικό εσωτερικό ποτηράκι. Μάυρο βουρτσάκι\nSKU: 02-3951. Διαθεσιμότητα: 2 σε απόθεμα Size: Μ/Δ Κατηγορία: Πεντάλ-Πιγκάλ. Tag: πιγκάλ.\nΔώστε πρώτος μία αξιολόγηση “Πιγκάλ classic μπλέ ματ 38cm, ESTIA” Ακύρωση απάντησης\nΚάδος Πεντάλ Δαχτυλιδι Soft Close 5lt Ματ Γκρι ESTIA\nΚάδος πεντάλ classic 5lt λευκό ματ Relax 28cm, ESTIA\nΚάδος Πεντάλ Δαχτυλιδι Soft Close 5lt Ματ Taupe ESTIA\nΚάδος Πεντάλ Δαχτυλιδι Soft Close 5lt Ματ Μαύρο ESTIA\nΠιγκάλ bamboo πλαστικό μαύρο 26cm, ESTIA


Europa League: «Αντίο» με βαριά ήττα για την ΑΕΚ - ΒΙΝΤΕΟ | SPORTIN\nEuropa League: «Αντίο» με βαριά ήττα για την ΑΕΚ - ΒΙΝΤΕΟ\nΠέμπτη, Δεκέμβριος 3, 2020 - 9:58μμ\nΗ ΑΕΚ αποχαιρέτησε και βαθμολογικά το Europa League, καθώς ηττήθηκε 2-4 από τη Μπράγκα στο ΟΑΚΑ στο πλαίσιο του 7ου ομίλου της διοργάνωσης. Ήταν η τέταρτη ήττα σε πέντε αγώνες για την Ένωση που βρέθηκε πίσω στο σκορ με 0-2 πριν συμπληρωθεί το δεκάλεπτο (7΄ Τορμένα, 9΄ Εσγκάιο).\nΟ Ρικάρντο Όρτα στο 45΄ και ο Γκαλένο στο 83΄ πέτυχαν τα υπόλοιπα γκολ των Πορτογάλων, ενώ για την Ένωση σκόραραν ο Ολιβέιρα στο 31΄ και ο Βασιλαντωνόπουλος στο 88΄.\nΜε τη συμπλήρωση του πρώτου δεκάλεπτου η ΑΕΚ είχε καταφέρει μόνη της να ορθώσει μπροστά της έναν Γολγοθά. Σίγουρα η Μπράγκα είναι μια εξαιρετική ομάδα, όχι όμως τόσο εξαιρετική ώστε να αιφνιδιάσει σε τέτοιο βαθμό την ΑΕΚ και να προηγηθεί 2-0 πριν το ρολόι δείξει «10΄» με σκόρερ δύο αμυντικούς!\nΠροφανώς οι γηπεδούχοι... άργησαν να εμφανιστούν στο ματς, έτσι στο 7΄ από κόρνερ του Μεντέιρος ο Βίτορ Τορμένα βρέθηκε εντελώς ακάλυπτος και με προβολή άνοιξε το σκορ, ενώ στο 9΄ ο Γκαλένο ξέφυγε από τον Μπακάκη στα αριστερά, πέρασε παράλληλα με τη γραμμή τη μπάλα κάτω από τα πόδια του Τσιντώτα και εκεί, μπροστά στο τέρμα, βρέθηκε ο δεξιός φούλμπακ της Μπράγκα, ο Εσγκάιο, ο οποίος έγραψε το 0-2.\nΗ Ένωση μπήκε ξανά στο ματς στο 31΄ με τον Ολιβέιρα να εκμεταλλεύεται παιδαριώδες λάθος του Τορμένα και να... ξορκίζει την κατάρα με χαρακτηριστικό πανηγυρισμό. Δεν είχε άδικο αφού νωρίτερα, στο 19΄, είχε χάσει σίγουρο γκολ σε εντελώς κενή εστία από ασίστ του Αλμπάνη.\nΗ ΑΕΚ προσπάθησε να βρει ρυθμό στην επίθεση, όμως οι Πορτογάλοι ήταν «κίνδυνος-θάνατος» όποτε αποφάσιζαν να πατήσουν γκάζι. Κάπως έτσι στην εκπνοή του ημιχρόνου ο Γκαλένο έφυγε ξανά από δεξιά και «σέρβιρε» στον Ρικάρντο Όρτα ο οποίος έστειλε την ομάδα του στα αποδυτήρια με προβάδισμα δύο τερμάτων (1-3).\nΚίτρινες: Μάνταλος, Ινσούα, Βασιλαντωνόπουλος - Βιάνα, Αλ Μουσράτι, Κάστρο, Εσγκάιο\nΜάιος 3 2021 - 8:00πμ\nΑγγλο-ισπανική μονομαχία για 15η φορά (ΒΙΝΤΕΟ)\nΜάιος 7 2021 - 12:00μμ\nΜάιος 9 2021 - 2:00μμ\nΓιατί δεν πέρασε της European Super League\nΜάιος 3 2021 - 4:00μμ


11/01/2022 - 11:47πμ\nΓράφει ο Ηλίας Ταΰγετος Μελετόπουλος από την ιστοσελίδα atheniantimes.gr\nΣημείωση: Πουθενά δεν αναφέρεται ότι ο Μοχάμεντ Άλυ και ο γιος του Ιμπραήμ Πασά ήταν ηγεμόνες του πανίσχυρου ημιαυτόνομου κράτους της Αιγύπτου. Οι Οθωμανικές δυνάμεις είχαν συντριβεί πλήρως σε ξηρά και θάλασσα και ο Σουλτάνος ΑΝΑΓΚΑΣΤΗΚΕ να ζητήσει την βοήθεια τρίτου κράτους για να καταστείλει την Ελληνική Επανάσταση.\nΜελετόπουλος, Μελέτης, 1821: O Μωχάμετ Άλυ και ο μύθος ότι ο Ιμπραήμ κατέστειλε την Επανάσταση.\n“Κατάλογος ελληνικών εξεγέρσεων στην Οθωμανική Αυτοκρατορία (1453-1830).” Βικιπαίδεια, 6 Nov. 2021. Wikipedia.\n“Οι Πηγές Για Το Κρυφό Σχολείο 1460-1913!” Κρυφό Σχολειό, 2 Apr. 2021.\nΣκαπινάκης, Θεόδωρος Ορέστης. “Ποιό ήταν το πραγματικό σχέδιο της Φιλικής Εταιρείας.” Αντίβαρο, 23 Sept. 2014.\n“Το σχέδιο της Φιλικής Εταιρείας να πυρπολήσει την Κωνσταντινούπολη και να καταλάβει την πρωτεύουσα των Τούρκων. Πως οδήγησε στον απαγχονισμό του Πατριάρχη και βοήθησε στην Επανάσταση.” ΜΗΧΑΝΗ ΤΟΥ ΧΡΟΝΟΥ, 11 Nov. 2020.\nΚαραμπελιάς, Γεώργιος. «1204-1922, Η ΔΙΑΜΟΡΦΩΣΗ ΤΟΥ ΝΕΟΤΕΡΟΥ ΕΛΛΗΝΙΣΜΟΥ» ΕΝΑΛΛΑΚΤΙΚΕΣ ΕΚΔΟΣΕΙΣ, 2015.\nΓλύκατζη-Αρβελέρ, Ελένη. «Πόσο Ελληνικό Είναι το Βυζάντιο; Πόσο Βυζαντινοί οι Νεοέλληνες;» Gutenberg, 2016.\nΜελετόπουλος, Μελέτης. “Η παρερμηνεία της ναυμαχίας του Ναυαρίνου.” in.gr, 20 Oct. 2021.\nΨηφιακό Αρχείο Ιωάννη Καποδίστρια. Accessed 8 Jan. 2022.\nΡηγόπουλος, Θεόδωρος, ”Απομνημονεύματα από των αρχών της Επαναστάσεως μέχρι του έτους 1881”, επιμέλεια Αθ. Φωτόπουλος, εκδ. Λαβύρινθος, Αθήνα, 2021.\nDriault, Edouard, ”To Ανατολικό Ζήτημα από τις αρχές του έως τη Συνθήκη των Σεβρών” (δίτομο), εκδ. Κάτοπτρο-Ιστορητής, Αθήνα, 1997.\n“’21 Η Επανάσταση των Ελλήνων.” MEGA TV, 10 Mar. 2021, https://www.megatv.com/ekpompes/295096/21-i-epanastasi-ton-ellinon/


Moganshan Bamboo Lodge Χουζού Κίνα - ΟΙ ΚΑΛΥΤΕΡΕΣ ΕΚΠΤΩΣΕΙΣ για ξενοδοχεία\nFuton Mat - Μπάνιο\nNo.20 Xiwuli, Houwu Country, Fatou Village,Deqing County, Huzhou City,, Ντεκινγκ, Χουζού, Κίνα, 313200 - Προβολή στο χάρτη\nΠερισσότερες πληροφορίες για το Moganshan Bamboo Lodge\nΣχεδιασμένο για ταξίδια τόσο επαγγελματικά όσο και διασκέδασης, το Moganshan Bamboo Lodge είναι ιδανικά τοποθετημένο στη Moganshan, μια από τις διασημότερες περιοχές της πόλης. Από εδώ, οι επισκέπτες μπορούν να έχουν άμεση πρόσβαση σε όλα όσα η πόλη έχει να προσφέρει. Με την βολική του τοποθεσία, το ξενοδοχείο προσφέρει εύκολη πρόσβαση στους προορισμούς της πόλης που πρέπει οπωσδήποτε να δείτε.\nΕπωφεληθείτε από ένα πλήθος ασυναγώνιστων υπηρεσιών και ανέσεων σε αυτό το ξενοδοχείο της Μογκανσάν. Κατά την διαμονή σας σε αυτό το υπέροχο ξενοδοχείο, μπορείτε να απολαύσετε τα δωρεάν WiFi σε όλα τα δωμάτια, 24ωρη ρεσεψιόν, γρήγορο check-in/check-out, εγκαταστάσεις μπάρμπεκιου, ενοικίαση αυτοκινήτου.\nΕπιπλέον, όλα τα δωμάτια διαθέτουν ποικιλία ανέσεων. Πολλά από αυτά παρέχουν ακόμη και κλιματισμός, θέρμανση, τηλεόραση LCD/οθόνη plasma, δορυφορική/καλωδιακή τηλεόραση, προϊόντα περιποίησης προκειμένου να ευχαριστήσουν ακόμα και τον πιο απαιτητικό επισκέπτη. Το ξενοδοχείο προσφέρει μια άριστη ποικιλία ψυχαγωγικών εγκαταστάσεων, όπως τα ψάρεμα, πινγκ-πονγκ. Όποιος κι αν είναι ο σκοπός της επίσκεψης σας στη Μογκανσάν, το Moganshan Bamboo Lodge είναι μια εξαιρετική επιλογή για μια χαρούμενη και συναρπαστική απόδραση.\nΌλοι οι τύποι ταξιδιωτών (29)Ζευγάρια (3)Μοναχικοί ταξιδιώτες (7)Οικογένειες με μικρά παιδιά (8)Γκρουπ (11)